Film "Rejv Iran" stiže na Beldocs ~ Mreza Kreativnih Ljudi\n22.4.16 desavanja, festivali, filmovi No comments\nTEHNO PROTIV SUROVE DANAŠNJICE\nFilm “Rejv Iran” (Raving Iran) rediteljke Suzane Regine Mojres, rađen u švajcarskoj produkciji, doživeo je u sredu (20. aprila) senzaciju na filmskom festivalu Vision du Reel u Nijonu, gde je imao svetsku premijeru. Fokusiran na teheransku andergraund tehno scenu, film na vrlo smišljen način govori o borbi umetnosti i umetnika da iznađu svoje pravo mesto u surovom svetu u kome živimo danas, opterećenog politikom, globalnim problemima, konstanim promenama granica.\nIako vrlo uzbudljiv po sadržaju, film još nema distribuciju po bioskopima, već su njegova dalja prikazivanja usmerena isključivo na festivale, među kojima je i Beldocs (od 12. do 18. maja), gde će film „Rejv Iran“ biti prikazan u međunarodnom takmičarskom programu. Pre Beograda, film nemačke rediteljke biće prikazan samo još u Torontu i Minhenu, a tek nakon Beldocsa sledi mu prikazivanje na više od 40 filmskih festivala. Tako će publika našeg najvećeg festivala dokumentarnog filma, biti u prilici među prvima u svetu da pogleda ovo hvaljeno ostvarenje. Dodatnu intrigu na Beldocsu predstavljaće i gostovanje Suzane Regine Mojres, koja će predstaviti svoje ostvarenje i govoriti o čitavom procesu izrade ovako produkciono komplikovanog a tematski veoma zanimljivog filma.\nA šta je toliko intrigantno u “Rejv Iran”? Film prati dvojicu di-džejeva, Anuša i Araša, koji su u centru podzemne tehno scene Teherana. Već umorni od skrivanja od policije i od svoje stagnirajuće karijere, oni organizuju poslednju maničnu tehno-rejv žurku pod opasnim okolnostima u pustinji. Vrativši se u Teheran, okušavaju sreću prodajući svoj nezakonito snimljen muzički album bez dozvole. Anuš biva uhapšen, i čini se da im nije preostalo nimalo nade, ali odjednom dobijaju telefonski poziv od najvećeg tehno festivala na svetu. Sleću u Švajcarsku i euforija koju su osećali na početku isparava, kada konačno shvate ozbiljnost situacije...


Osiguranje kojih dodatnih rizika mogu priključiti osnovnom životnom osiguranju? - Triglav Osiguranje d.d.\nNaslovna Centar za podršku korisnicima Centar za podršku korisnicima Mješovito životno osiguranje Mješovito životno osiguranje Osiguranje kojih dodatnih rizika mogu priključiti osnovnom životnom osiguranju?\nOsiguranje kojih dodatnih rizika mogu priključiti osnovnom životnom osiguranju?\nU skladu sa potrebama, osnovnom Mješovitom životnom osiguranju možete priključiti osiguranje dodatnih rizika, kojim se povećava osiguravajuća zaštita vas i vaših bližnjih. Mješovitom životnom osiguranju sa plaćanjem premije u ratama možete priključiti:\ndodatno osiguranje od posljedica nesretnog slučaja/nezgode,\ndodatno osiguranje djece od posljedica nesretnog slučaja/nezgode,\ndodatno osiguranje težih bolesti i povreda,\ndodatno zdravstveno osiguranje na putovanju u instranstvo sa asistencijom.


kiša : Južne vesti\nRHMZ: Jača kiša na području Bele Palanke, Crne Trave i Surdulice\n14:46, 10. 6. 2021.\nPrema upozorenju Republičkog hidrometeorološkog zavoda, jača kiša i pljuskovi sa grmljavinom očekuju se u narednih sat vremena na području Bele Palanke, Crne Trave i Surdulice.\nProleće nikako da stigne, kiša, sunce, ali i sneg su se smenjivali prethodnih dana i nedelja, a sudeći prema prognozi Republičkog hidrometeorološkog zavoda, slično vreme nas očekuje i narednih dana.\nNiški Vodovod: Tokom dana se očekuje mesečna kiša, ali odvodni sistem je spreman\n16:18, 5. 8. 2020.\nKiša u Nišu pada od prepodneva bez prestanka, a u preduzeću za vodovod i kanalizaciju “Naissus” kažu da nema većeg zadržavanja vode na niškim ulicama. Iako se očekuje da danas padnu mesečne padavine, u ovom preduzeću tvrde da je kanalizacioni sistem stabilan i u funkciji i da jedini problem mogu da naprave smeće, šut i grane koje zapuše slivnike. Zato su, tvrde, ekipe u pripravnosti i čistiće slivnike koji se zapuše.\nZbog straha od kiše građani Palilule u Nišu spremili džakove [foto]\n15:12, 25. 7. 2020.\nStrah da će kiša, koja je najavljena za vikend uz grmljavinu i moguć grad, ponovo naneti štetu njihovim kućama, dvorištima i domaćinstvima, građani u niškom naselju Palilula preventivno su spremili džakove sa peskom.\nPalilula pod vodom posle nevremena u Nišu\n20:57, 23. 7. 2020.\nJaka kiša praćena grmljavinom zadesila je večeras Niš, a kako javljaju čitaoci opet je, tradiconalno ovog leta, najviše problema na Paliluli gde voda ponovo ulazi u dvorišta.


Održana 19. sjednica Odbora za evropske integracije\nčetvrtak, 08 februar 2018 14:43\nPredstavljena Informacija o programima podrške Evropske unije Crnoj Gori za 2017. godinu\nNa danas održanoj 19. sjednici, članovi Odbora za evropske integracije upoznali su se sa aktivnostima na projektima koji se sprovode u okviru programa IPA I (2007-2013) i radom na pripremi i sprovođenju dijela projekata obuhvaćenih programom IPA II (2014-2020).\nU svom obraćanju članovima Odbora, ministar evropskih poslova Aleksandar Andrija Pejović je istakao da je tokom 2017. godine osnažen ugovorni odnos strana, kroz potpisivanje finansijskih sporazuma, ali je naglasio i odličnu saradnju institucija državne uprave i stručnjaka iz država članica EU.\nČlanovi Odbora interesovali su se za stepen iskorišćenosti sredstava, potrebu umrežavanja i edukacije kadra za pisanje i izradu projekata, te za ključne izazove u cilju veće apsorpcije sredstava iz evropskih fondova.\nNa sjednici je istaknuto da je, tokom 2017. godine, najveći dio evropskih sredstava bio predviđen za projekte u oblasti saobraćaja, demokratije i upravljanja, poljoprivrede i ruralnog razvoja, te zapošljavanja i socijalne politike. Ukazano je na to da Ministarstvo evropskih poslova radi na edukaciji i jačanju administrativnih kapaciteta, te na ubrzanju mehanizma refundacije sredstava.


Između Srbije i RS ne postoje politički uticaji,već politička saradnja\nErdogan: U potpunosti preuzeta kontrola nad centrom Afrina\nPožar u hotelu na Filipinima: Četvero poginulih, stotine evakuisanih\nOslobođeni svi centri gradova u afrinskoj regiji\nKolumbija: U Bogoti počeo 16. Iberoamerički pozorišni festival\nCvijanović: Između Srbije i RS ne postoje politički uticaji, već politička saradnja\nPremijerka RS-a Željka Cvijanović izjavila je danas u Beogradu kako je "Republika Srpska najfunkcionalniji dio BiH", kao i da je "BiH projekat koji pokazuje strašno puno deficita"\nnaslovnica > balkan 10.11.2017 Andelija Stojkovic Beograd\nBEOGRAD (AA) - Premijerka Republike Srpske Željka Cvijanović izjavila je danas u Beogradu kako je "Republika Srpska najfunkcionalniji dio Bosne i Hercegovine", kao i da je "BiH projekat koji pokazuje strašno puno deficita", prenosi Anadolu Agency.\nNakon zajedničke sednice vlada Srbije i entiteta u Bosni i Hercegovini Republika Srpska, premijerke Ana Brnabić i Željka Cvijanović održale su konferenciju za novinare na kojoj su izvestile o temama sednice.\n"Na nivou Bosne i Hercegovine ne postoji nijedna poluga koja bi trebalo da omogući boljitak građanima. BiH je često neprijateljski nastrojena prema svojim građanima, samo zato što je neprijateljski često nastrojena prema svojim entitetima", rekla je Cvijanović.\nGovoreći o mostu Bratunac-Ljubovija, Cvijanović je rekla da je Republika Srpska po tom pitanju završila svoje obaveze, a premijerka Brnabić rekla je da je u pripremi zajednička sednica Vlade Srbije i Saveta ministara Bosne i Hercegovine i da će jedna od tema biti otvaranje granice na tom mostu.\nPremijerke su rekle da je deklaracija o opstanku srpskog naroda veliki timski rad i da je potrebno da deklaracija bude kvalitetna i da u njenom radu učestvuje veliki broj stručnjaka.\nCvijanović je rekla da odnosi Srbije i RS dobro funkcionišu i da je danas usvojen novi akcioni plan za razvoj Podrinja koji uključuje oko 30 opština i dodala da taj plan ima strateški značaj.\nBrnabić u Banjaluci: Prioritet otvaranje mosta Bratunac - Ljubovija


U Beograd stiglo milion doza kineske vakcine | Banjaluka.net\nVučić je najavio da u ponedjeljak, 18. januara, u Srbiju stiže još 19.500 doza “Fajzerove” vakcine, a u utorak, 19. januara, 250.000 ruske vakcine “sputnjik”, tako da će Srbija imati 1,4 miliona doza.\n– Danas je važan dan u borbi protiv virusa korona za Srbiju – rekao je Vučić, koji je zahvalio kineskom predsjedniku Si Đinpingu za korektnost, prijateljstvo i što su poslali milion doza vakcine, kao i što je izašao u susret njegovoj molbi o pitanju cijene, jer je ova vakcina najskuplja.\nVučić je istakao da je za Srbiju strahovito važno što je dobila ovoliki broj doza, jer je važno da vakciniše i policiju i vojsku i radnike u trgovinama, te najavio da će od ponedjeljka i novinari moći da se vakcinišu.\nVučić je dodao da je zamolio premijeku Srbije Anu Brnabić da izađe u susret inicijativi da se kao prioritet vankcinišu i novinari.\nVučić je rekao da ga brine novi soj koji dolazi iz Velike Britanije, Brazila, Јužne Afrike, te zamolio da se vakcinacija ubrza.\nVučić je dodao da Srbija pregovara preko “Kovaksa” za “Astra-zeneka” i “Modernine” vakcine, te dodao da očekuje da do juna ili jula Srbija ima pet do šest vrsta vakcina.\n– U ovom trenutku smo zemlja sa najviše različitih vakcina u Evropi – rekao je Vučić, te dodao da ne očekuje kritike iz Evrope zbog nabavke ovolike količine kineskih vakcina, jer se svako bori za svoj narod.\nPrema njegovim riječima, Srbija, kao i druge zemlje regiona, nije dobila nijednu vakcinu preko “Kovaksa” iako je unaprijed platila više od četiri miliona evra.\nKineska ambasadorka Čen Bo, koja je dočekala kinesku vakcinu, rekla je da je dolazak kineske vakcine dio zajedničke borbe protiv virusa, te da se nada da će to dati doprinos suzbijanju epidemije u Srbiji.\nOna je napomenula da je Kina prva u svijetu obećala da će njena vakcina biti javno dobro, te dodala da je u toj zemlji “Sinofarm” zvanično registrovana.


Lesnina XXXL otvorila vrata prvog prodajnog centra u Srbiji - Biznis i Finansije\nHome\tVestiEkonomija\tLesnina XXXL otvorila vrata prvog prodajnog centra u Srbiji\nJuče je svečano otvoren prvi prodajni centar kompanije Lesnina XXXL u Novom Sadu, na 20.000m2.\nLesnina XXXL, vodeći lanac trgovina nameštaja i opreme za domaćinstvo u regionu, otvorila je novi, prvi prodajni centar u Srbiji posle više od dve decenije. Izgradnja objekta u Novom Sadu deo je početne investicije od oko 20 miliona evra i omogućila je otvaranje više od 150 novih radnih mesta. Lesnina će za sve posetioce biti otvorena u četvrtak, 16. maja, uz prigodan muzički program i koncert Zvonka Bogdana, a do kraja nedelje svakoga dana organizovan je zabavni program za decu i odrasle.\nProdajni centar Lesnine u Novom Sadu, na adresi Veliki rit 173, nudi najsavremeniji nameštaj i opremu za domaćinstvo, a u danima otvaranja od 16.-og do 19.-og maja kupci će imati priliku da iskoriste i 15% popusta na celokupan asortiman. Imajući u vidu da je Lesnina S, deo XXXLutz grupacije, koja je u svetu poznata kao nosilac trendova u opremanju domova, kupci u Novom Sadu moći će da oplemene svoj životni i radni prostor najmodernijim i najkvalitetnijim artiklima u kategorijama nameštaja, tekstila, rasvete, tepiha, programa za bebe, kao i opreme za kupatilo i kuhinju.\nLesnina je od 2010. godine sastavni deo Lutz grupacije, koja u svom sastavu ima 249 prodajnih centara u 9 evropskih država, sa preko 21.500 zaposlenih, i koja je drugi najveći trgovac nameštaja na svetu.\n„Lesnina Novi Sad jedan je od najmodernijih objekata u grupaciji XXXL, izgrađen za 8 meseci, i na 20.000m2 donosi najnovije svetske trendove u sferi nameštaja kao i opreme za domaćinstvo. Građani Srbije očekuju otvaranje Lesnine sa velikom nostalgijom i pred nama je važan zadatak da opravdamo velika očekivanja. Namera nam je da odgovorimo svim željama i potrebama naših kupaca a zahvaljujući posvećenosti i stručnošću naših zaposlenih, siguran sam da ćemo ostvariti sve visoko postavljene ciljeve“, istakao je Aleksandar Pavićević, direktor kompanije Lesnina S, i zahvalio se svima koji su doprineli u realizaciji ovog velikog projekta.


Radni sastanak predstavnika Općine Centar Sarajevo i KJKP „Vodovod i kanalizacija“\nPredsjedavajući Općinskog vijeća Sejad Đozo prisustvovao je sastanku u KJKP „Vodovod i kanalizacija“ koji su održale općinska službe za investicije, komunalni razvoj i planiranje i Tim ovog preduzeća za razvoj i saradnju sa općinama.\nNavedeni tim je formiran u cilju bolje realizacije projekata na vodovodnoj i kanalizacionoj mreži.\nCilj radnog sastanka bio je utvrđivanje prioritetnih projekata na području općine Centar sa utvrđenim rokovima i zadacima, te praćenje njihovog implementiranja na terenu kako bi pospješili bolju i bržu izgradnju/rekonstrukciju vodovodne i kanalizacione mreže.\nNa sastanku je postignut dogovor, da se što prije pristupi izgradnji pumpne stanice „Gornji Kromolj“, kao i rekonstrukciji vodovodne i kanalizacione mreže na lokalitetu Borak. Također, pristupit će se i rješavanju problema isticanja vode u ulici Alipašina, na raskrsnici prema Olimpijskom stadionu „Asim Ferhatović Hase“, a KJKP „Vodovod i kanalizacija“ će ponuditi tehničko rješenje.


Dec 24, 2020 Protecta\nCilj današnje konferencije je bio umrežavanje institucija i organizacija u Gradu zainteresovanih za suzbijanje i rešavanje problema zelenašenja, i razmena iskustava i informacija između predstavnika civilnog sektora i državnih organa. PROTECTA je na konferenciji izložila i dosadašnje rezultate projekta, pre svega analizu ispitivanja stavova građana na temu zelenašenja i dosadašnja iskustva pružanja besplatne pravne pomoći građanima.\nPo prvi put u Srbiji sprovedeno istraživanje iskustava i mišljenja građana na temu zelenašenja je dalo zabrinjavajuće rezultate. Po iskustvima i mišljenju građana:\n82,7% ispitanika smatra da je zelenašenje zastupljeno kod nas, gde 40% misli da je pojava prisutna u velikoj meri.\nPored toga što većina ispitanih građana, odnosno 60,8%, smatra da nadležne institucije ne reaguju adekvatno na problem zelenaštva, zabrinjavajući podatak je i da su građani tokom anketiranja izražavali nepoverenje u institucije. Građani su isticali da znaju kome treba da se obrate u ovoj situaciji, ali da u principu nemaju ili ne bi imali poverenja da se obrate institucijama.\nVeliki procenat ispitanika (72,8%) smatra da građani nisu dovoljno edukovani o pojavi zelenašenja. Ovo govori u prilog tvrdnji da građani upravo i upadaju u dužnički odnos i pozajmljuju novac od sumnjivih osoba, jer nemaju dovoljno informacija i nisu ni u mogućnosti da se adekvatno informišu o ovome. Takozvana “siva zona” u kojoj se odvijaju poslovi u vezi sa zelenašenjem dodatno otežava da se stvori prava slika o ovom problemu.\n47% ispitanika je ili imalo lično iskustvo sa zelenašenjem, ili su opisivali iskustvo bliskih osoba (6% lično iskustvo, 41% iskustvo poznanika). Po pitanju opisa iskustva, bilo direktnog ili indirektnog, dobijeno je više zabrinjavajućih podataka:\nČak 60% ispitanih je bilo izloženo pretnjama. Dužnici su izloženi konstantnim pritiscima i pretnjama, uglavnom fizičkim nasiljem;\nUznemiravajući podatak je da je čak 42,2% ispitanika odgovorilo da su i članovi porodice dužnika bili izloženi neprijatnostima, bilo pretnjama bilo nasilju;\nIz PROTECTA-e su detaljne rezultate analize ispitivanja građana podelili svim prisutnima na konferenciji, a sa svim detaljima istraživanja planiraju da upoznaju širu javnost za nekoliko dana.\nOhrabruje informacija iz istraživanja koja se čula danas na konferenciji da bi se preko 50% ispitanika obratilo za besplatnu pravnu pomoć. Ovo je važno, pogotovo što je PROTECTA pokrenula besplatnu pravnu pomoć kako bi pružila pravne usluge građanima koji imaju probleme u vezi sa zelenašenjem.\nPravni centar za borbu protiv zelenašenja radi već duže od 3 meseca i njegov rad su na konferenciji predstavili pravnici koji svakodnevno pružaju usluge savetovanja građanima. Zahvaljujući donatoru, Fondu otpornosti, građani se za usluge pravnog centra mogu javiti stalno, tj telefonske linije su otvorene 24 časa dnevno sedam dana u nedelji. Po dosadašnjim iskustvima, građani se javljaju u svim fazama, i preventivno, ali i kad su duboko u problemu i ne znaju šta da rade. Telefoni u pravnom centru zvone svakodnevno, a za sada veliki procenat korisnika uluga čine građani koji žive van Niša. Iako je projekat prvobitno bio namenjen problemima Nišlija, za sada su pravnici pružali usluge i stanovnicima Beograda, Novog Sada, Inđije, Vranja. Većini građana koji su se do sada javili za pravnu pomoć je najvažnija diskrecija, pa se teže odlučuju za direktan dolazak u prostorije pravnog centra, a više za telefonsko savetovanje. Najudaljeniji poziv je do sada stigao iz inostranstva gde se jedan građanin sakrio baš zbog problema sa zelenašenjem. Iz PROTECTA-e su na konferenciji podsetili da je telefon koji je konstantno dostupan građanima za savetovanje 060-14-111-80.\nPored uživo savetovanja građana, u PROTECTA-i su izradili i tri edukativna filma sa opštim savetima, kako bi svako ko ima internet mogao da dobije potrebnu informaciju. Ovi filmovi su danas premijerno prikazani na konferenciji, a već za par dana će biti dostupni svima na youtube i facebook kanalima protecta-e.\nNa kraju konferencije, iz PROTECTA-e su najavili u narednih nekoliko dana još nekoliko akcija na temu borbe protiv zelenašenja.\nMay 13, 2021 Srđan Nonić\nMay 12, 2021 Srđan Nonić\nObaveštenja Ostalo VAŽNO\nKoje teme i koji mediji su pobednici konkursa za javno informisanje\nMay 6, 2021 Srđan Nonić


Björk i Microsoft: Muzika koja se menja sa promenama na nebu - BIGportal.ba\nBjörk i Microsoft: Muzika koja se menja sa promenama na nebu\n19 Januara, 2020 19 Januara, 2020 0239\nPoznato je da Björk ne zazire od tehnologije, pa je često koristi u svom muzičkom izrazu, te na nastupima. Sada je otišla još korak dalje, i uz pomoć alatki muziku podigla na potpuno neočekivani nivo.\nRadi se o tome da je ova umetnica počela da koristi Microsoft AI kao deo projekta Kórsafn, kompozicije koja ne prestaje, i koja može da se čuje u Sister City hotelu u Njujorku. U okviru projekta mogu da se čuju različite horske kompozicije, uključujući i nove koje je za Björk komponovao Hamrahlid Choir. Kompozicije se menjaju u odnosu na ono što AI detektuje na nebu iznad hotela, a uz pomoć kamere koja se nalazi na krovu, pa reaguje na različite tipove oblaka, ptice, avione, pa čak i na promene vazdušnog pritiska.\nMuzika koja se bazira na veštačkoj inteligenciji nije ništa novo, pa je, na primer, umetnica Arca već proizvela numeru koja konstantno evoluira, i koja može da se čuje u Muzeju moderne umetnosti u Njujorku. To što se tehnologiji okrenula i Björk može da dovede do toga da se više pažnje obrati na nove muzičke metode, te da muzičari pronađu nove kanale za inspiraciju, a slušaoci nove načine za slušanje omiljenih numera.


Ministar Milan Radulović odlikovan Ordenom svetog Save Prvog stepena\n(preneto iz lista "Danas")\nSaradnja na dobrobit crkve i naroda\nBeograd - Patrijarh srpski Pavle uručio je juče u Patrijaršijskom dvoru u Beogradu najviše odlikovanje SPC - Orden svetog Save Prvog stepena - Milanu Raduloviću, ministru vera u Vladi Srbije. U prisustvu članova Svetog arhijerejskog sabora SPC, čije je jesenje zasedanje u toku, patrijarh se zahvalio ministru Raduloviću za "sve što je on na mestu na kojem se nalazi učinio za dobro Crkve i naroda".\nU kraćem neformalnom razgovoru s novinarima poglavar SPC je ukazao na potrebu da "u teškim vremenima na državnim položajima imamo ljude poput ministra vera i premijera Srbije". Sveti arhijerejski sinod, na čijem je patrijarh čelu, dodelio je odlikovanje aktuelnom ministru vera za, kako se navodi u Gramati, "delatnu ljubav prema Svetoj majci Crkvi i istrajno svedočenje Hrista Vaskrslog".\nPriznanje "za delatnu ljubav prema\nSvetoj majci Crkvi": Dodela ordena\nministru Milanu Raduloviću\nZahvaljujući se na odlikovanju, ministar Radulović je naglasio da ga on "doživljava kao priznanje Vladi Srbije koja je u protekle dve i po godine nastojala da s majkom Crkvom uspostavi normalne, ljudske, otvorene, poštene, iskrene i za ceo naš rod korisne odnose, ali i kao znak da majka Crkva želi da s državom i državnim vlastima sarađuje na dobrobit naroda".\n- Ono čemu nas je naučila majka Crkva kroz vekove, nama je putokaz u rešavanju naših problema. Znamo da ne možemo ništa uraditi na Kosovu i Metohiji, ako ne budemo branili pravdu Božju. Ako u našim umovima i dušama ne bude živo osećanje da svaki čovek zaslužuje poštovanje i pravdu i da svi narodi zaslužuju mir, nećemo biti u stanju da ponudimo pravo rešnje ni našem naordu, ni našim državljanima albanske nacionalnosti na KIM. Na tim vrednostima Vlada Srbije pokušava da gradi politiku i sarađuje sa majkom Crkvom - poručio je ministar Radulović.\nOn se u ime Vlade zahvalio arhijerejima, posebno poglavaru SPC, "za sve što su učinili da politička svest u Srbiji bude prožeta hrišćanskim vrednostima i da se u rešavanju političkih problema i uređenju društva ravnamo prema istinama koje je čovečanstvu doneo Sin Božji".


Fudbalski Tipovi > Fudbal Vesti > Kako izgleda start…\nMeč treće poljske lige, između Ščakovinka Javorznoa i Odra Opolea, obeležio je neportski potez i opravdano isključenje fudbalera Damiana Zavieja.\nPoljski fudbaler sredine terena, koji nastupa za Odru Opole, neoprezno je sa dve noge startovao na protivničkog igrača, Krega Gardnera. Na sreću, iako je krenuo otvorenim đonom, nije uspeo da ga udari i povredi, ali za glavnog sudiju nije bilo dileme. Pokazao je Zavieji direktan crveni karton i put u svlačionicu. Jedno od najopravdanijih isključenja viđenih u poslednje vreme i takozvana situacija iz fudbalskih udžbenika, u kojoj je jasna sankcija za učinjeno delo. Kako je sve izgledalo pogledajte i sami:


Author Topic: Thermal mapa (Read 1097 times)\n« on: 19 January 2017, 08:54:45 »\nNa ovom sajtu mozete videti lokaciju najcescih stubova. Program vuce podatke iz raznih baza sa track log-ovima iz kojih i na osnovu njih odredjuje gde su najcesci stubovi.\nKoliko vidim XCGlobe nije ukljucen u listu sajtova sa kojih se kupe podaci. Ne znam da li je moguce da te podatke prikuplja preko nekog drugog sajta. Ako ne, mogli bi da im posaljemo mail da ukljuce i XCGlobe posto kod nas najvise ljudi kaci letove na taj sajt (barem mi se cini tako).\nRe: Thermal mapa\n« Reply #1 on: 19 January 2017, 13:41:27 »\nMislim da je XC Globe samo deo globalne baze letova, jer se na njemu izlistavaju letovi okaceni na Leonardo. Po obelezenim termalima na Rudniku, Bajcetini i Zezelju, rekao bih da je ukljucen, mada nisam 100% siguran...\n« Reply #2 on: 19 January 2017, 13:54:55 »\nNisam ni ja siguran, mislim da ima letova sa XCGlobe, ali sajt nije na spisku.\n« Reply #3 on: 19 January 2017, 14:30:43 »\nnije ovo lose kada si na nepoznatom terenu\n« Reply #4 on: 19 January 2017, 16:40:32 »\nJaoo, Vidi Bugarsku, Makedoniju, Grcku, pa cak i Madjarsku... Isarane termikom (letovima) a mi u Srbiji... tankosava... Jedva da se vide Kopaonik i Nis... Vrsac mora lupom da se trazi... Znaci bas malo letimo. Jedno malo brdasce nadomak Soluna ima vise registrovanih letova nego cela Srbija...\n« Reply #5 on: 19 January 2017, 16:51:29 »\nTo je i meni palo u oci Sale. Jedino Bosna, CG i Hrvatska imaju slican ili manji broj letova.\nZanima me zbog cega je tako, jel su u pitanju finansije ili tereni? Mada, Madjarska koja je prakticno ravnica ima neuporedivo veci broj letova. Znaci nije do terena.\nOstaju finansije, ne vidim neki drugi jaci razlog. Jedino da jednostavno dobar deo letova nije prikazan jer su na XCGlobe?\n« Reply #6 on: 19 January 2017, 20:07:12 »\nNajbolje je što može da se lista tačaka(termala) importuje u nav uredjaj\n« Reply #7 on: 19 January 2017, 21:01:29 »\nVideo sam da i FlyMe podrzava thermal map sa podacima sa XCGlobe-a...


Susret Brajović - Latinović\nsrijeda, 05 april 2017 12:45\nPredsjednik Skupštine Crne Gore Ivan Brajović primio je danas ambasadora Bosne i Hercegovine u Crnoj Gori Đorđa Latinovića.\nOcijenjeno je da bilateralni odnosi imaju uzlaznu tendenciju u svim oblastima i na svim nivoima, te da zajednička posvećenost regionu, njegovoj stabilnosti i napretku upućuju na stalnu saradnju i komunikaciju.\nPredsjednik Skupštine je izrazio zadovoljstvo intenzivnim političkim dijalogom na svim nivoima, uz konstataciju da su dobrosusjedski odnosi ključni za ekonomski i infrastrukturni razvoj, kao i evropske integracije koje su zajednički imenitelj državama Zapadnog Balkana.\nPredsjednik Skupštine je izrazio spremnost Crne Gore da prenese znanje i iskustvo u ispunjavanju evropske agende, posebno imajući u vidu da je zahtjev BiH za članstvo u EU prihvaćen u septembru 2016.\n- Regionalna saradnja i dobrosusjedski odnosi među ključnim su strateškim prioritima vanjske politike Crne Gore. Kroz aktivno učešće u regionalnim inicijativama, jačamo pojedinačne odnose sa susjedima i ostalim zemljama Zapadnog Balkana i pomažemo svoj, ali i napredak drugih zemalja kandidata prema EU – naglasio je Brajović.\nPredsjednik Skupštine Crne Gore i ambasador BiH konstatovali su potrebu kontinuirane saradnje vezano za ekonomska, socijalna i druga pitanja od interesa za građane dviju zemalja.


Brnabić i Junker o Strategiji proširenja - European Western Balkans\nAutor EWB 27. 02. 2018. 27. 02. 2018.\nAna Brnabić i Žan-Klod Junker; Foto: Evropska komisija\nBEOGRAD – Predsednica Vlade Ana Brnabić razgovarala je danas u Beogradu sa predsednikom Evropske komisije Žan-Klod Junkerom o usvajanju Strategije o proširenju i budućim aktivnostima Srbije na njenom evropskom putu.\nBrnabić je istakla da je donošenje Strategije o proširenju ohrabrujuća poruka za čitav region Zapadnog Balkana.\nPremijerka je naglasila da ohrabruje i činjenica da je region ponovo u fokusu Unije, saopštila je vladina Kancelarija za saradnju sa medijima.\nUkazala je na važnost održavanja predstojećih samita o Zapadnom Balkanu, najpre u Sofiji, a zatim i samita u Londonu, koji se održava u okviru Berlinskog procesa.\nMinistarka evropskih integracija Jadranka Joksimović, koja je prisustvovala sastanku, zahvalila je predsedniku Junkeru na jednoj novoj retorici i impulsu koji je dao politici proširenja i činjenici da je Srbiju prepoznao kao najozbiljnijeg kandidata za članstvo u Evropskoj uniji.\nIstakla je da će Srbija daljim reformama nastojati da vremenski rok pristupanja učini realističnim.\nPredsednik Evropske komisije ponovio je da je važno nastaviti rešavanje otvorenih bilateralnih pitanja kroz dijalog sa susedima, ne zbog toga što je to uslov za ulazak u Evropsku uniju, već zbog toga što je to od velikog značaja za građane Srbije i regiona.\nPozdravio je nastavak dijaloga Beograda i Prištine na tehničkom nivou i izrazio očekivanje da će obe strane aktivno i odgovorno raditi na implementaciji obaveza predviđenih sporazumom.\nSagovornici su podvukli značaj usvajanja višegodišnjeg Akcionog plana za Regionalni ekonomski prostor Zapadnog Balkana, koji je usvojen na Samitu u Trstu.\nPrema Junkerovim rečima, cilj je da se u narednom periodu još snažnije podrži ekonomski razvoj i saradnja u regionu i pomogne infrastrukturno povezivanje, navedeno je u saopštenju.\nAna BrnabićStrategija proširenjaŽan Klod Junker


Apostolova: Lideri odgovorni da formiraju stabilnu vladu - European Western Balkans\nAutor EWB 08. 07. 2017. 10. 07. 2017.\nNatalija Apostolova; Foto: Kancelarija Evropske unije na Kosovu\nPRIŠTINA – Šefica Kancelarije EU na Kosovu Natalija Apostolova izjavila je danas da je na političkim liderima sada odgovornost da formiraju stabilnu vladu koja će služiti interesima naroda i istakla da EU bez odlaganja očekuje primenu sporazuma postignutih u dijalogu Beograda i Prištine.\nOna je u pisanoj izjavi nakon potvrde rezultata izbora na Kosovu održanih 11. juna, pohvalila “narod Kosova za mirno ponašanje” tokom izbora, kao i Centralnu izbornu komisiju za profesionalno obavljanje svoje dužnosti.\n“Sada je odgovornost na političkim liderima da poslušaju svoje građane i oforme stabilnu vladu koja će služiti interesima naroda”, navela je Apostolova.\nKosovo je suočeno sa mnogim izazovima, od visoke nezaposlenosti i lošeg učinka prosvetnog sistema, do korupcije i loše vladavine prava, što, kako je rekla, ostaje prepreka za privlačenje održivih investicija za razvoj ekonomije.\n“Stoga, od presudnog je značaja da politički lideri ozbiljno shvate te izazove, oforme jaku vladu i upuste se u reforme koje narod želi”, rekla je Apostolova.\nPodsetivši da je ove sedmice u Briselu održan neformalni sastanak predsednika Srbije i Kosova čiji je domaćin bila visoka predstavnica EU Federika Mogerini, Apostolova je navela da to “potvrđuje posvećenost EU u pravcu evropske perspektive Kosova i Srbije”.\n“Očekujemo primenu sporazuma postignutih u dijalogu, bez odlaganja”, naglasila je Apostolova.\nEU će, prema njenim rečima, nastaviti da pruža pomoć Kosovu, ali da bez obzira na to ko će formirati novu vladu, EU očekuje ubrzavanje i pridržavanje agendi reforme.\n“Narod Kosova očekuje odgovorno rukovodstvo koje će učiniti važan napredak na evropskom putu. Sada je na tim liderima da obave svoj posao“, zaključila je Apostolova.\nDijalog Beograda i PrištineFederika MogeriniKosovoNatalija ApostolovaNormalizacija odnosa Srbije i Kosova\nLućoli: Evropske i NATO integracije su povezani procesi


Naslovna / Dobre priče / Podsticanje kreativnosti\nAutorka knjige Crtanje desnom stranom mozga Beti Edvards otkriva da talenat nije najbitniji za dobrog crtača. Naime, po njenom mišljenju, veštinu crtanja mogu da savladaju i oni koji nemaju prirodni talenat\nKnjiga Crtanje desnom stranom mozga prevedena je na više od deset jezika, a posebnu pažnju je privukla tvrdnjom njene autorke da za crtanje nije neophodan izuzetan talenat.\nKnjiga predstavlja jedinstven kurs za podsticanje kreativnosti i umetničkog samopouzdanja a, po mišljenju Beti Edvards, tajna je u savladavanju pet osnovnih veština potrebnih za crtanje.\nPosmatrajući decu, doći ćete do zaključka da su kreativnija od odraslih i da ih uglavnom ništa ne sputava da se izraze. Međutim, tokom odrastanja, pritisaka školskog sistema i spoznaje navodne realnosti koju im “diktiraju” odrasli, “padaju” pod uticaj takozvane racionalnosti, počinju da veruju da nije baš sve što zamisle moguće. Na taj način, poštujući “realnost” postepeno “napuštaju” svoju kreativnost.\nSposobnost desne strane, koja je zadužena za intuiciju, maštu i kreaciju se umanjuje. Kako da ih vratimo?\nDa li je za crtanje neophodan izuzetan talenat\nU Beogradu, Novom Sadu i Subotici organizuje se kreativna radionica u organizaciji Poslovne agencije Kreativni konsalting centar, gde se usavršava pet osnovnih tačaka za koje je ključna desna strana mozga – percepcija ivica, percepcija mozga prostora, percepcija međusobnih odnosa, percepcija svetla i senke, percepcija celine.\nAko želite da “vratite” kreativnost koju ste izgubili tokom perioda odrastanja, informišite se preko on-line stranice http://www.ereklama.rs/crtanje/contact.html i pridružite se ekipi kreativnih crtača.\nPripremila: Isidora Miletić/em>\nantistres inspiracija knjiga kreativnost kurs Mozak radionica škola slikanje Stres talenat\t2017-11-10


Lavrov: Kakve veze ima odnos Rusije i EU sa Minskim sporazumom - 19.07.2017, Sputnik Srbija\nLavrov: Kakve veze ima odnos Rusije i EU sa Minskim sporazumom\nŠef ruske diplomatije Sergej Lavrov izjavio je da je apsurdno što EU povezuje normalizaciju odnosa sa Rusijom sa punom implementacijom Minskog sporazuma o... 19.07.2017, Sputnik Srbija\nrusija, vesti, svet, donbas, sergej lavrov, ministarstvo spoljnih poslova rusije, evropska unija (eu)\n16:06 19.07.2017 (Osveženo: 13:47 11.10.2021)\nŠef ruske diplomatije Sergej Lavrov izjavio je da je apsurdno što EU povezuje normalizaciju odnosa sa Rusijom sa punom implementacijom Minskog sporazuma o Ukrajini, saopštilo je Ministarstvo spoljnih poslova Rusije.\nLavrov je održao tradicionalni sastanak sa šefovima diplomatskih misija zemalja-članica EU i rukovodiocem delegacije Evropske unije u Rusiji.\nLavrov je naveo da je ruski stav i dalje obnavljanje saradnje sa EU i istakao apsurd činjenice da EU povezuje normalizuju odnosa sa Rusijom sa punom implementacijom Minskog sporazuma. Ministar je pozvao EU da aktivno podrži Kijev da u potpunosti i bezuslovno ispuni svoje obaveze, navodi se u saopštenju na sajtu Ministarstva.\nTakođe se navodi da se na sastanku govorilo i o situaciji u Libiji i Avganistanu i nekim drugim aktuelnim međunarodnim problemima.\nUkrajinske vlasti su u aprilu 2014. godine pokrenule vojnu operaciju protiv narodnih republika Luganska i Donjecka, koje su proglasile nezavisnost nakon državnog prevrata u Ukrajini u februaru 2014.


Mlađe juniorke ubedljive na početku Evropskog prvenstva u Šibeniku - Vaterpolo vesti\nPočetna » Ženski vaterpolo » Mlađe juniorke ubedljive na početku Evropskog prvenstva u Šibeniku\nMlađe juniorke ubedljive na početku Evropskog prvenstva u Šibeniku\nSelekcija Ivane Ćorović je odlično otvorila utakmicu i već posle osam minuta igre Srbija je najavila trijumf. Posle 90 sekundi Tijana Lukić je donela vođstvo svojoj ekipi, a potom je dva pogotka postigla Jana Lujić. Za 4:0 je pogodila Ana Andrejić, a na 5:0 je povisila Lukić. Međutim, srpske igračice su se malo opustile posle ubedljive prednosti, što je Češka iskoristila i za manje od tri minuta prišla je na 5:3. Veliki nalet prekinula je Jana Lujić i sa nova dva gola obezbedila je Srbiji četiri gola prednosti na poluvremenu (7:3).\nSerijom od 6:0 u drugom poluvremenu Srbija je otklonila sve dileme. Redom su pogađale Lukić, Milica Zelić, Andrejić, zatim ponovo Zelić, Lukić i Jovana Radonjić, za ubedljivih 13:3. Posle gola Jovane Todorovski Srbija je imala i maksimalnih „+11“, a na kraju je bilo 16:7.


Delo: Karađorđević nema pravo na posed na Brdu kod Kranja\nViši sud u Ljubljani je potvrdio presudu Okružnog suda u Kranju da princ Aleksandar, kao naslednik Pavla Karađorđevića, nema pravo na posed na Brdu kod Kranja, piše danas slovenački dnevnik Delo.\nPosed Brdo kod Kranja država Slovenija koristi u protokolarne svrhe.\nAdvokat princa Aleksandra, koji ne odustaje od stava da posed pripada nasledniku kneza Pavla je za list izjavio da je princu "poslao presudu i za sada nemam njegov odgovor". Advokat je dodao da će verovatno upotrebiti vanredna pravna sredstva to jest zatražiće reviziju postupka na vrhovnom sudu.\nDržavno pravobranilaštvo, koje je presudu dobilo 28. marta smatra da je takva odluka očekivana.\nTužitelj, odnosno princ Aleksandar, dužan je platiti troškove suđenja u visini od 3592,50 evra.\nSud u Kranju je u maju prošle godine odbacilo sve tužbene zahteve koje je protiv Republike Slovenije uložio princ Aleksandar Karađorđević, sin kneza Pavla regenta Jugoslavije. Karađorđević je uložio zahtev za utvrđivanje svojinskog prava na oko polovine parcela na posedu Brdo, a kao mogućnost je zahtevao isplatu odštete.\nNa osnovu kupoprodajnih ugovora iz tog vremena je Aleksandar dokazivao da ima pravo na parcele, koje je knez Pavle kupio između 1936. i 1939. godine i čije je vlasništvo upisao u katastar.\nNakon Drugog svetskog rata je posed bio Karađorđeviću oduzet i nacionalizovan.\nVrednost spornog predmeta je ocenjena na 260.000 evra i do sada nije promenjena.\nSud u Kranju je u obrazloženju presude napisao da knez Pavle kupoprodajne ugovore za zemlju na Brdu nije sklopi sa državom već sa fizičkim licima i da zbog toga nema prava da od države zahteva odštetu.\nPrinceza Jelisaveta, ćerka kneza Pavla, do sada nije uložila svojinsko pravni zahtev.


Dragan Bujošević — Cenzolovka\nPevač Aleksandar Vuksanović, poznatiji kao Aca Lukas, i njegov menadžer Saša Mirković podneli su krivičnu prijavu protiv generalnog direktora Radio televizije Srbije (RTS) Dragana Bujoševića, urednice zabavnog programa RTS-a Olivere Kovačević i pet članova žirija "Pesme za Evroviziju '22" jer su, kako je navedeno, "uticali na ishod rezultata takmičenja". Međutim, kako saznaje N1, u prijavi je pogrešno navedeno dvoje članova koji nisu ni bili deo žirija finalne večeri takmičenja.\nPiše Milan Dobrosavljev\nPiše Vasko Vasović\nPošto je i mene Danas pitao kako sam, baš kao i gospodina Dragana Bujoševića, moram da kažem da nisam baš tako dobro kao on, ali doguraću nekako do 65. Pregurao sam do sada 11 generalnih direktora, tako da imam živaca još samo za dvojicu.\nPiše Dragan Bujošević\nPa pošto me Danas već pita kako sam, da vam kažem nikad bolje, što i vama želim.\n„Obaveza RTS-a je da ima izuzetno jak informativni program. On ne treba da bude najprovokativniji, ali mu je obaveza da bude najbrži, najtačniji, najpouzdaniji, najobavešteniji, najstručniji. Od životne je važnosti da RTS u informativnom programu unapredi i poveća nivo novinarskog profesionalizma i slobode“.\nKandidati za generalnog direktora Radio televizije Srbije nisu preterano iznenađeni odlukom Upravnog odbora te medijske kuće da Dragana Bujoševića po drugi put izabere na čelno mesto javnog servisa.\nPoslovi rukovođenja Radio televizijom Srbije (RTS) nikada nisu bili više kriminalizovani i netransparentni, a novac nenamenski trošen, i prvi put se desilo da je čovek koji vodi tu kuću javno optužen za nelegalne radnje a da on o tome ćuti.\nRazgovori sa kandidatima za generalnog direktora RTS-a sledeće nedelje\nUpravni odbor Radio-televizije Srbije (UO RTS) zakazao je za sledeću nedelju razgovore sa kandidatima za generalnog direktora te medijske kuće, saznaje Udruženje novinara Srbije (UNS).


Kultura Archives - zahumlje\nYou are Here: Home / Magazin / Kultura\nDa li ste ikada pokušali da protumačite istoriju,kroz neki tekst,i probate da ga ne tumačite samo kao mit ili legendu?! Možda samo obraćamo pažnju na današnjicu jer nemamo…\nSinoć , 7.10.2017. godine, je u prostorijama “Kulturnog centra Istočno Sarajevo” pred punom salom održana premijera novog filma Borisa Malagurskog “Kosovo – Momenat u civilizaciji”. Organizator događaja, Vanja…\nBronzana bista Josifa Stalјina otkrivena je u Moskvi, uz biste drugih sovjetskih vladara, uprkos kritika da je to pokušaj vlasti da rehabilituju diktatora. Bista je otkrivena istovremeno sa…\nStudentsko pozorište Pale večeras je u okviru Gospojinskih svečanosti i proslave Dana opštine, u Kulturnom centru na Palama odigralo predstavu “186. stepenik”, koju je režirao Nemanja Kostić po…\nObilazeći onomad srbsku crkvu na Romaniji naiđoh na spomen ploču sa imenima pripadnika organizacije Mlada Bosna. Prvo što me je iznenadilo je što sam na prvom mjestu vidio…\nDa bi se spriječilo da ljudi nazivaju stvari pravim imenom, vladari su uveli pojam “političke korektnosti”. Dakle, ovaj naslov je totalno politički nekorektan. Dugo sam razmišljao da li…\nKonkretni dokazi o povezanosti radikalnog islamizma danas i onog u Bosni tokom devedesetih samo su deo strategije radikalnog islamizma u čemu je Alije Izetbegović odigrao ključnu ulogu ne…


Akcije kompanije Nintendo pale za 6% zbog odlaganje Breath of the Wild 2 - PLAY!\nAkcije kompanije Nintendo pale za 6% zbog odlaganje Breath of the Wild 2\nZelda fanovi su i te kako nestrpljivi da zaigraju potpuno novu igru iz popularne franšize, a Nintendo je nedavno to osetio na sopstvenoj koži.\nAkcije japanske kompanije pale su za šest odsto na trgovanju u Tokiju zbog vesti da je The Legend of Zelda: Breath of the Wild 2 odložena.\nNosilac platforme je u utorak najavio da će dugo očekivani nastavak Nintendo Svitch, koji je ranije trebalo da stigne 2022., sada biti objavljen na proleće 2023. godine.\nPre pada u sredu, akcije Nintenda su porasle za 25 odsto od početka godine do danas, prenosi Rojters.\nSerkan Toto, izvršni direktor konsultantske kuće Kantan Games sa sedištem u Tokiju, rekao je da jačina Nintendovog predstojećeg rasporeda izdavanja znači da je ovo bila godina dobra za odlaganje igre.\nNintendo Switch Sports će biti objavljen u aprilu, ispred Splatoon-a 3 ovog leta, Xenoblade Chronicles 3 u septembru i Pokemon Scarlet i Pokemon Violet krajem 2022.\n„Ako postoji godina koja Nintendo može da priušti da izbaci Zeldu, to je ova godina“, rekao je Toto. „Fiskalna godina još nije ni počela i oni su proširili sve ove potencijalne blokbaster naslove.\nPrva The Legend of Zelda: Breath of the Wild igra objavljena je kao Switch prvenac u martu 2017. i četvrta je najprodavanija igra za konzolu do sada sa 25,8 miliona prodatih primeraka do decembra prošle godine.\nRelated Items:Breath of the Wild 2, The Legend of Zelda: Breath of the Wild, The Legend of Zelda: Breath of the Wild 2\nLegend of Zelda: Breath of the Wild 2 odložena za 2023 godinu


Grad Zenica dobio saglasnost da provede javnu nabavku za šest vodnih projekata\nVlada Zeničko-dobojskog kantona donijela je zaključak kojim je dala saglasnost Gradu Zenica da provede javnu nabavku za šest projekata koji će se finansirati sredstvima vodnih naknada u iznosu od 796.000,00 KM.\nRadi se o projektima “Regulacija Ciganskog potoka u MZ Stranjani” (105.000,00 KM), “Rekonstrukcija vodovoda Džombe” (100.000,00 KM), “Rekonstrukcija vodovoda Kršćanac” (80.000,00 KM), “Rekonstrukcija vodovoda Gladovići” (180.000,00 KM), “Kanalizacija Perin Han” (110.000,00 KM) i “Kanalizacija Gornja Zenica” (220.000,00 KM). Ovi projekti su bili predviđeni programom utroška sredstava vodnih naknada za 2019. godinu, međutim kako prošle godine nisu potpisani ugovori, a radi se o namjenskim sredstvima, projekti su prebačeni u 2020. godinu.\n-Pored ovih šest projekata, za grad Zenica u 2020. godini planirana su dodatna sredstva u iznosu od 1.890.000,00 KM, tako da je za vodne projekte na području grada Zenica ove godine planirano ukupno 2 miliona i 686.000,00 KM. U toku je javni poziv i očekujemo da ćemo od grada Zenice, kao i svih drugih lokalnih zajednica, dobit projekte koji će se raditi u 2020. godini – rekao je ministar za poljoprivredu, šumarstvo i vodoprivredu Mirnes Bašić.\nProgramom utroška sredstava vodnih naknada Ministarstva za poljoprivredu, šumarstvo i vodoprivredu ZDK za 2020. godinu za vodne projekte u svih 12 općina planirano je 12,5 miliona KM.


AKCENAT NA PRIPREMI TERENA\n18 Mar 2017, 14:47 Kostolac Sat Tv Maja Kostić\nZa rekultivaciju degradiranih površina u rudarskom sektoru ogranka „TE–KO Kostolac“ ove godine planom je predviđeno da se izdvoji 104 miliona dinara, i to najviše za tehničku rekultivaciju terena - 53 miliona, biološku - 46, a pet miliona dinara namenjeno je za redovno održavanje već uređenih rekultivisanih površina.\nU ovoj godini akcenat je stavljen na tehničku rekultivaciju prostora, odnosno pripremu terena za biološku rekultivaciju. Planirano je da se u 2017. godini pripremi prostor koji zahvata površinu od 230 hektara, na unutrašnjem odlagališu Površinskog kopa „Drmno“, duž severozapadne i južne strane.\nBiološkom rekultivacijom u ovoj godini biće obuhvaćeno 20 hektara novih površina na kojima je predviđena sadnja deteline i mešovite trave, a na prostoru od 23 hektara obnoviće se šumski zasadi u skladu sa planskom osnovom gazdovanja šumama.\nPredviđeno je i redovno održavanje postojećih rekultivisanih površina. Planom uređenja degradiranog zemljišta, za ovu godinu predviđena je izgradnja novih makadamskih pristupnih i protivpožarnih puteva od pet kilometara, kao i kanala za odvođenje atmosferskih voda od 1,5 kilometara.


Avganistanska policija prodaje oružje Talibanima - National Geographic Srbija\nLokalna policija u provincijama Gazni, Logar i Vardak kaže da njeni pripadnici nisu primili platu već tri meseca i da nemaju novca kojim bi prehranili svoje porodice. "Došli smo do prosjačkog štapa.", rekao je Mohmad Adžan, koji se borio protiv talibanskih pobunjenika u poslednje dve godine u Vardaku. On je dodao da se policajci suočavaju sa "glađu, žeđu i hladnoćom".\nMnogi službenici navodno nisu imali drugi izbor nego da prodaju svoje lično naoružanje i municiju. Kupci su uglavnom lokalci, ali su to ponekad i Talibani. Takođe postoje naznake da su se neki policajci pridružili militantima.\n"U našem arsenalu postoji 50 komada teškog i lakog naoružanja.", rekao je Akbar Ali Baraki, komandir policije u centralnoj provinciji Logar i dodao: "Ukoliko vlada bude odlagala isplaćivanje naših pripadnika i dalje, moraćemo da počnemo da prodajemo to oružje kako bismo dobili novac kojim ćemo prehraniti naše porodice."\n"Da sam znao da će ovakav dan ikada doći, nikada od Talibana ne bih napravio zaklete neprijatelje moje porodice.", rekao je Abdul Džamil Andar, komandir lokalne policije u distriktu Andar. Međunarodna zajednica je potrošila milijarde dolara na opremanje i obučavanje policijskih snaga. Fondacija za red i zakon Avganistana (LOTFA), koju vodi Program za razvoj Ujedinjenih nacija (UNDP), nadležna je za isplaćivanje zarada i penzija afganistanskih policajaca.\nMeđutim, nedavna revizija Specijalnog inspektorata za rekonstrukciju Avganistana (SIGAR) pokazuje nedostatak od hiljade miliona dolara u fondu za plate policajaca. Džon Sopko, koji je na čelu SIGAR-a uputio je brojna pisma administraciji UNDP, upozoravajući na "gomilu neregularnosti" koja podstiče ozbiljnu zabrinutost o korupciji i lošem upravljanju. Sopko je takođe naveo da su sredstva korišćena za isplaćivanje "nepostojećih radnika", a pomenuta su i "upitna umanjenja" koja je afganistanski ministar unutrašnjih poslova uzimao od policijskih zarada.\nMinistarstvo unutrašnjih poslova i LOTFA ne mogu da objasne gde je novac otišao. Korupcija je ogroman problem u Avganistanu. Transperensi internešenal, organizacija koja prati korupciju na međunarodnom nivou, rangirala je Avganistan kao poslednju na svetskoj listi prošle godine.\nKrajem oktobra, policajci su održali masovne proteste u Kabulu tražeći isplatu svojih zarada. Oni su upozorili da bi mogli da se pridruže talibanskim grupama ukoliko ne budu plaćeni.\n"Izveštaji o prodaji oružja i prelaženju pripadnika u talibanski tabor su lažni.", bilo je navedeno u izjavi vlade nakon demonstracija. "Izbor predsednika je odložio isplatu plata i dostavljanje opreme, koji će uskoro biti dostavljene."\nU međuvremenu, Ministarstvo unutrašnjih poslova Avganistana uverava da je situacija prenaduvana: "Sproveli smo kompletnu i temeljnu istragu navoda i otkrili smo da su lokalne policijske snage odane svojoj zemlji i narodu.", rekao je Sedid Sediki, portparol Ministarstva unutrašnjih poslova.\nTalibani Avganistan Oružje Politika


Vujanovićeva posjeta kao preventivno spuštanje tenzije\n"Naravno da će eventualni potez razmene ambasadora sa Prištinom i Podgoricom biti nešto što će dodatno zakomplikovati odnose na relaciji Beograd - Podgorica. Ova poseta gospodina Vujanovića ima neku vrstu preventivnog spuštanja političke tenzije pred potez koji će Podgorica očito napraviti," kaže u intervjuu za RSE profesor na Fakultetu političkih nauka u Beogradu, Zoran Stojiljković.\nRSE: Koliko je posjeta Sarajevu, Beogradu i Prištini, Džozefa Bajdena, drugog čovjeka nove američke administracije, bila važna za čitav region u kome ima još puno otvorenih i neriješenih pitanja? Da li će povratak američke politike na Balkan, a koju sada personifikuje Barak Obama, relaksirati regiju i ubrzati njene integracije u Evropsku uniju?\nStojiljković: To je snažan impuls konačnom razrešenju jedne blokirane situacije u odnosima u ovoj regiji, nakon nekoliko godina pokušaja da se napravi neka vrsta aranžmana i da se stvari pokrenu s mrtve tačke. Mislim da je poruka na najvišem mogućem nivou iz Amerike višestruka - s jedne strane da nisu potpuno digli ruke i da nemaju nameru da dižu ruke s ove regije, da je to regija u kojoj su oni, komparativno gledano, imajući u vidu iskustvo sa zemljama Bliskog istoka, postigli relativno zavidne rezultate i pokazali, što je poruka islamskom svetu, neku izbalansiranu poziciju u odnosu na interese muslimanskog sveta. Isto tako će omogućiti, pod uslovima racionalnog kalkula i ponašanja aktera, pre svega onih koje je gospodin Bajden posetio, mogućnost da u nekom paketu, uz racionalno ponašanje, SAD snažno podrži njihovo integrisanje u zonu evropskih integracija i evropskih modela socijalnih i socijalno-ekonomskih vrednosti. To je nešto o čemu treba da vode računa sve ove zemlje i poziva na jednu situaciju u kojoj se kaže da će Amerika imati razumevanja za specifične situacije i za specifične obzire, interese i konstalaciju snaga koje postoje, ali da neće razumeti nešto što je povratak na situaciju i ponašanje iz devedesetih godina.\nRSE: Da li mislite da poruke koje Bajden jasno uputio, od upozorenja bosanskim političarima da je vrijeme da okrenu stranicu i odustanu od nacionalističkih politika i etničkih podjela, poruke Beogradu da prihvati realnost Kosova i trasira jednu novu pragmatičnu politiku, do poruke vlastima u Prištini da je važno da omoguće povratak iseljenim Srbima, doprlo do svijesti onih koji to treba da sprovedu u djelo? Koliko ima spremnosti glavnih igrača u regionu za zaokret ka nečemu što su evropske vrijednosti?\nSvakom ko zna logiku politike i ponašanja političkih elita na Balkanu je jasno da se ta poruka, ta svest ili saznanje o tome šta su dobili kao poruku neće pojaviti u prvim reakcijama. Svako će to pokušati da interpretira u skladu sa svojim interesima.\nStojiljković: Svakom ko zna logiku politike i ponašanja političkih elita na Balkanu je jasno da se ta poruka, ta svest ili saznanje o tome šta su dobili kao poruku neće pojaviti u prvim reakcijama. Svako će to pokušati da interpretira u skladu sa svojim interesima. Neko će isticati logiku priznanja nezavisnosti Kosova, neko to da se Bosna i Hercegovina mora centralizovati, neko da su evropske integracije moguće i uz nepriznavanje Kosova. Očito je da se zahteva, ili bolje rečeno da se preporučuje, jedna vrsta političkog realizma i logike u kojoj se formirani odnosi moraju uvažavati, da se visoki nivo autonomija ili nezavisnosti može održati samo pod pretpostavkom da to ne dovodi u pitanje međunarodno priznanje i nezavisnost, ali da se i tim akterima, koji su favoriti američke politike, poput Bošnjaka u Bosni i Hercegovini i Albanaca na Kosovu, upućuje jasna poruka dokle mogu ići njihovi apetiti i šta je onda kvalitet demokratskog multietničkog procesa.\nRSE: Jedna druga posjeta bila je u žiži domaće javnosti prethodnih dana, iako bi trebalo da je rutinska, budući da je riječ o dvije susjedne i bliske zemlje, a to je posjeta crnogorskog predsjednika Vujanovića Srbiji, prva nakon što je Crna Gora priznala nezavisnost Kosova. Vjerujete li da je to početak normalizacije crnogorsko-srpskih odnosa i rješavanja čitavog niza životnih pitanja, ili bi eventualno razmjena ambasadora između Podgorice i Prištine mogla nanovo da zakomplikuje stvari i izrevoltira Beograd?\nStojiljković: Naravno da će eventualni potez razmene ambasadora sa Prištinom i Podgoricom biti nešto što će dodatno zakomplikovati odnose na relaciji Beograd - Podgorica. Ova poseta gospodina Vujanovića ima neku vrstu preventivnog spuštanja političke tenzije pred potez koji će Podgorica očito napraviti i to je dokaz da ona vodi jednu izbalansiranu politiku i da preporučuje drugim zemljama u regionu da vode računa o praktičnim interesima.To treba da pokaže da Podgorica nema neku vrstu politike koja je uslovljena protiv interesa Beograda i Srbije, nego da jednostavno važi sopstvene interese u toj priči, polazeći od logike svog sopstvenog položaja. Ovo treba da bude neka vrsta garancije i javnim mnijenjima u Beogradu i Podgorici da je neophodna normalizacija, da su interesi trajni i da sa dovoljno kritičnosti, obzirnosti i nedizanja političke tenzije treba izčitati svaki politički potez koji napravi Podgorica ili Beograd.\nRSE: Kako gledate na još neoficijalnu inicijativu srpskih vlasti, a koju je iznio šef srpske diplomatije Vuk Jeremić, da Srbija traži otvaranje čak tri konzularna predstavništva u Crnoj Gori, što je dobar dio domaće javnosti protumačio kao nastavak paternalističke politike Srbije prema Crnoj Gori? I dalje opstaje teza nekih političkih krugova kako Srbija nikada na Crnu Goru neće gledati kao na susjeda, već kao na teritoriju koju je izgubila.\nS jedne strane Crna Gora mora voditi računa o dominantnom uticaju i permanentnom uticaju Srbije, kada pravi svoje poteze, a s druge strane Srbija pokazuje da je priznala pun kapacitet nezavisnosti Crne Gore i da je polako spremna da vodi jednu normalnu ekonomsku i diplomatsku politiku prema Crnoj Gori.\nStojiljković: I to je neka logika snižavanja političkih tenzija. Svako će igrati onu igru koja se istovremeno u politici vodi na više razboja, nešto što je upućeno susedima, međunarodnoj javnosti i sopstvenom internom političkom mnijenju. Iz toga ugla treba iščitavati političke poteze Srbije. Srbija pokazuje da je nerado prihvatila pun kapacitet državne nezavisnosti Crne Gore, ali kada je to već učinila, ona sada pokazuje da će imati nekakvog obzira, pre svega prema sopstvenim interesima u Crnoj Gori i prema nečemu što je unionističko ili prosrpsko političko jezgro u Crnoj Gori. Odražavaće tu strukturu, računaće na trećinu stanovništva koje se izjašnjava kao srpsko i gledaće da na konzularnom nivou i na nivou ekonomskih veza bude što prisutnija jer to je ono što će, i kada prođu tenzije, ostati vrlo važna kopča i veza i što će pokazati da i na taj način želi da bude prisutna i da ostvari neku vrstu interesa i uticaja. Ona je u naknadnim komplementarnim ekonomijama i izlazima na more strateški važna za Srbiju. Pokušaće da iz jedne teške situacije podela taj srpski mentalitet ili osećaj bliskosti, koji je prisutan uz sve podele i u Crnoj Gori i u Srbiji, iskoristi kao potencijalnu prednost. I kada se strateški misli, politika je sklona da pravi povremene zaokrete ka zaoštravanju. Mislim da je to sada jedno nijansiranje koje pokazuje da s jedne strane Crna Gora mora voditi računa o dominantnom uticaju i permanentnom uticaju Srbije, kada pravi svoje poteze, a s druge strane Srbija pokazuje da je priznala pun kapacitet nezavisnosti Crne Gore i da je polako spremna da vodi jednu normalnu ekonomsku i diplomatsku politiku prema Crnoj Gori.


Zoran Marjanović o pretnjama: Nisam čavka na grani koja čeka da je indijanci love! - ShowBiz - Region - Vesti - Svet Plus\nZoran Marjanović o pretnjama: Nisam čavka na grani koja čeka da je indijanci love!\n09:48 4. MAR 2019.\nZoran Marjanović (41), zasad jedini osumnjičeni za ubistvo supruge Jelene Marjanović (33), redovno dobija pretnje na društvenim mrežama! Pojedinci čak idu toliko daleko da su najavili da će upasti u porodičnu kuću Marjanovića u Borči, pa kidnapovati Zorana kako bi mu iznudili lažno priznanje da je on odgovoran za Jeleninu smrt. Napasnici, na sreću, nisu prešli sa reči na dela, a Marjanović, uprkos svemu, ne plaši se za svoju bezbednost:\n"Pretnje redovno stižu, ali ništa se još nije desilo. To su sve indijanci, psi koji laju i ne bih im preporučio da se igraju, spreman sam na sve! Nisam čavka na grani koja čeka da je indijanci love."\nZoran dodaje da ne potcenjuje napadače s društvenih mreža:\n"Sve je to ostalo samo na praznoj priči, rekla-kazala, niko se dosad nije približio kući. Svakako, sve to može da bude benigno, ali opet, ne želim da potcenjujem situaciju. Ima ekstrema koji su psihički labilni i nisu sposobni da racionalno donese odluke o postupcima. Čitali su razne neistine i gluposti o meni, poverovali u to i u njima se rodila mržnja prema meni."\nMarjanoviću je, kako kaže, najbitnije da mu je porodica bezbedna i da su svi ukućani živi i zdravi:\n"Ničega se ne plašim posle svega što sam preživeo, zaista ničega. Bitno mi je da su moja deca zdrava, srećna i da jednog dana stasaju u dobre i vredne ljude. A što se tiče raznih budala koje su na ko zna šta spremne, u našem narodu ih i nema toliko kao u drugim zemljama."\nZoran Marjanović zasad je jedini osumnjičeni za ubistvo supruge Jelene, čiji je nestanak prijavljen 2. aprila 2016. Izmasakrirano telo pevačice "Granda" pronađeno je sledećeg dana u kanalu na nasipu u Borči. Marjanović je godinu i po dana kasnije uhapšen zbog sumnje da je usmrtio ženu, a 10 meseci kasnije pušten je da se brani sa slobode. Optužnica protiv Zorana dvaput je vraćena na dopunu, a na njeno eventualno potvrđivanje i dalje se čeka.\nZoran MarjanovicJelena Marjanovicubistvopretnjeshowbiz


"Blic" eksluzivni medijski sponzor Olimpijskog komiteta Srbije - Olimpijski komitet Srbije\nOlimpijski komitet SrbijeVesti“Blic” eksluzivni medijski sponzor Olimpijskog komiteta Srbije\n“Blic” eksluzivni medijski sponzor Olimpijskog komiteta Srbije\nOlimpijski komitet Srbije i BLIC, vodeći dnevni list i informativni portal u Srbiji, u vlasništvu kompanije Ringier Aksel Springer, postali su partneri za Olimpijski ciklus “Tokio 2020”. Trogodišnji ugovor potpisan je u ponedeljak, 9. oktobra 2017, u redakciji “Blica” u cilju pružanja medijske podrške sportistima Srbije i srpskom sportu na putu do Tokija, gde se 2020. održavaju naredne letnje Olimpijske igre, a Blic je na taj način postao ekskluzivni medijski partner u domenu dnevnih novina i internet portala.\nŽarko Zečević, potpredsednik OKS: “Ovo je jedan izuzetno značajan događaj u životu i radu Olimpijskog komiteta Srbije, a nadam se i u radu ‘Blica’. Ova saradnja treba da bude putokaz kako ćemo raditi ubuduće. Gajimo izuzetno visoke ambicije za Igre u Tokiju 2020. i mislim da nam medijska pažnja u praćenju naših vrhunskih sportista, u ostvarivanju rezultata koji će biti od značaja za celu zemlju, i nadam se da ćemo postići bolje rezultate nego što smo imali u Riju. Zato će međusobna kohezija biti izuzetno važna da se i nacija pripremi za uspehe, a da sportisti dobiju adekvatan pristup u medijama.\nOlimpijski komitet Srbije je potpisivanjem ovog ugovora dobio pouzdanog partnera koji će naše sportiste pratiti na njihovom putu do Olimpijskih igara, kako u Pjongčangu, tako i u Tokiju.\nVideo sa ovog događaja možee pogledati na linku:\n← Pirot pobednik četvrtog Sportskog izazova u organizaciji Olimpijskog komiteta Srbije\nPredsednik Olimpijskog komiteta Srbije Božidar Maljković u Subotici sa gradonačelnikom Bogdanom Labanom →


NIKE Patike FORCE 1 AN21 BT | Buzz - Online Shop\nNike Force 1 su dječije patike za bebe i mališane koje ostaju vjerne klasičnom AF1 stilu.\nOve lagane patike su dizajnirane za komfor i svakodnevnu podršku nježnim dječijim stopalima. Srednji đon od pjene u kombinaciji sa klasičnom Air-Sole jedinicom pruža veću odzivnost i vrhunsku udobnost svakom koraku.\nKvalitetna prirodna koža sa perforiranim detaljima čini da gornjište bude izdržljivo i prozračno, a dječija stopala slobodna prilikom kretanja.\nGumeni đon savršeno prianja na podlogu i osigurava da ne dođe do proklizavanja.


► Osnivač Tvitera daje milijardu dolara za borbu protiv koronavirusa\n08.04.2020 San Francisko\nOsnivač i vlasnik Tvitera Džek Dorsi najavio je danas da će dati milijardu dolara za borbu protiv pandemije koronavirusa.\nDorsi je na Tviteru objasnio da ta suma predstavlja 28 odsto njegovog bogatstva, a da bi obezbedio milijardu dolara postepeno će prodavati akcije svoje druge kompanije Skver, specijalizovane za digitalno plaćanje.\nNakon pandemije, "novac će biti preusmeren za zdravlje i obrazovanje devojčica, kao i za univerzalne dohotke", naveo je Dorsi čije je bogatstvo Forbs procenio na 3,3 milijardi dolara, i dodao da u ovim dvema oblastima vidi potencijalna rešenja za "probleme sa kojima se svet suočava".\nUniverzalni dohodak je novi instrument socijalne politike koji podrazumeva da svi stanovnici neke zemlje dobijaju određenu sumu novca bez obzira na njihov imovinski status.\n"Zašto sada? Budući da su potrebe hitne i da želim da vidim efekte tokom svog života. Nadam se da će ovo inspirisati i druge. Život je suviše kratak, učinimo sve što možemo da sada pomognemo ljudima", poručio je osnivač Tvitera.\nOsnivač Fejsbuka Mark Zakerberg i njegova supruga Prisila Čan su dali 25 miliona dolara za istraživanja lečenja koronavirusa.\ndžek dorsi /


RTCG - Radio Televizija Crne Gore - Nacionalni javni servis :: Politika :: Brisel spreman za blisku saradnju\nbrisel za saradnju 13. 12. 2012. 17:53 >> 18:29 0\nbrisel za saradnju\nBrisel spreman za blisku saradnju\nKomesar za proširenje i politiku susjedstva Štefan File, kao i generalni direktor za proširenje Evropske komisije Stefano Sanino, uputili su čestitke predsjedniku Vlade Crne Gore Milu Đukanoviću povodom izbora na tu funkciju.\nKomesar za proširenje i politiku susjedstva Štefan File, kao i generalni direktor za proširenje Evropske komisije Stefano Sanino, uputili su čestitke predsjedniku Vlade Crne Gore Milu Đukanoviću povodom izbora na tu funkciju. "Želim da Vam uputim najiskrenije čestitke povodom izbora na funkciju predsjednika Vlade Crne Gore, u ovom istorijskom trenutku za naše odnose" - naveo je File u čestitki.\n"Crna Gora je važan partner Evropskoj uniji, kao primjer dobrosusjedskih odnosa i uspješnih reformi na prostoru Zapadnog Balkana, koji potvrđuje da evropska budućnost može biti stvarnost i da se kontinuirani napori isplate.\nOtvaranje pristupnih pregovora u junu je legitimno priznanje napretka Vaše zemlje u proteklih 6 godina od obnove nezavisnosti, a posebno od decembra 2010. godine kada je Crna Gora dobila status zemlje kandidata. Uvjeren sam će Vaša vlada održati zamah i nastaviti sa reformama sa jednakom posvećenošću i odlučnošću" - naglasio je gospodin File.\nU daljem tekstu gospodin File navodi:\n"Aktivnosti Vaše vlade biće od najveće važnosti u narednoj fazi odnosa između Crne Gore i Evropske unije. Kao što znate, kalendar skrining procesa koji je u toku je veoma gust i napredak u otvaranju pregovaračkih poglavlja zavisiće od nivoa pripremljenosti Crne Gore. Komisija priprema izvještaj o skriningu, kako bi dala smjernice o pitanjima sa kojima se treba suočiti.\nPregovori o članstvu su veoma zahtjevni i zahtijevaju posvećenost svih djelova crnogoske administacije. U tom smislu, dozvolite mi da pohvalim veoma dobru pripremljenost za skrining sastanke kojima su efikasno koordinirali glavni pregovarač Pejović i njegov tim.\nŽelim da ohrabrim Crnu Goru da ostane fokusirana na pripremanje predstojećih skrining sasanaka i da nastavi odličan rad koji je započela ranim skrininzima za poglavlja 23 i 24 prošlog proljeća.\nVaša zemlja treba da ojača administrativne kapacitete, kako bi efikasno sprovela evropsku agendu i nastavila da se bavi postojećim izazovima u oblasti vladavine prava. Napore posebno treba usmjeriti na finalizaciju ustavnih reformi koje su u toku, a tiču se nezavisnosti sudstva u skladu sa preporukama Venecijanske komisije, i ostvarivanje dobrih rezultata u njihovoj implementaciji, posebno u oblasti borbe protiv korupcije i organizovanog kriminala.\nU skladu sa našim novim pristupom, Evropska komisija posebno će voditi računa o ovim pitanjima i pratiti implementaciju reformi vezanih za vladavinu prava tokom trajanja pregovora. Napredak Crne Gore u suočavanju sa ovom izazovima biće ključan za sveukupni tok pregovaračkog procesa.\nŽelim vam uspjeh u suočavanju sa izazovima koji stoje na putu Crne Gore ka EU. U tom smislu, možete računati na punu podršku i posvećenost kako Evropske komisije, tako i moju ličnu" - stoji u čestitki komesara Filea premijeru Đukanoviću.\nGeneralni direktor za proširenje Evropske komisije Stefano Sanino je u čestitci premijeru Milu Đukanoviću izbor na dužnost predsjednika Vlade naveo:\n"Želim da Vam lično poželim svu sreću u Vašem novom angažmanu na čelu Vlade Crne Gore.\nCrna Gora se nalazi u izuzetno važnom i dinamičnom periodu. Pregovori o članstvu u EU predstavljaju jedinstvenu priliku da oblikujete budućnost svoje zemlje.\nSiguran sam da će Vaše iskustvo i posvećenost evropskoj budućnosti Crne Gore biti od velike koristi u ovom procesu. Uvjeram vas da su Evropska komisija i Direktorat za proširenje spremni da blisko sarađuju sa Vašom vladom u duhu istinskog partnerstva s ciljim ostvarivanja našeg zajedničkog cilja - pridruživanja Crne Gore Evropskoj uniji.\nRadujem se susretu sa Vama i želim Vam svaki uspjeh u suočavanju sa budućim izazovima Crne Gore na putu ka EU," navodi se u čestitki Sanina.\n07:46 EU krišom reaktivira propalu migracionu politiku


Naslovna / Vesti / Pripreme / Bačka – Proleter 2:1 (1:1)\nU današnjoj (trećoj) kontrolnoj utakmici fudbaleri Bačke savladali su ekipu Proletera iz Novog Sada rezultatom 2:1.\nGolove za domaće postigli su: Ivan Đorić u 12′ min i Zoran Švonja u 61. min evrogol iz slobodnjaka.\nPo idealnim uslovima za igru i pred gotovo hiljadu gledalaca, Bačka je prvi put u 2018. godini Bačkopalančanima prestavila svoj igrački kadar koji sprema za prolećni deo sezone u Super ligi Srbije, gde je Tim-menadžer Zvezdan Milošević sa svojim saradnicima dao šansu svim igračima, a ujedno i da vidi na kom su nivou igrači sa fizičkom spremom i u odnosu prema taktičkim zadacima koje je stručni štab stavio pred svakog igrača ponaosob.\nSvaki gledalac koji je došao na teren OFK “STAROG GRADA” mogao je da vidi na delu nove igrače Bačke koji su došli u klub u zimskom prelaznom roku, kao i da pozdrave “starosedeoce” -igrače koji su završili jesenji deo sezone.\nIgrači Bačke pružili su jednu odličnu partiju protiv jedne izuzetno kvalitetne i organizovane ekipe kao što je Proleter i na kraju zasluženo došli do trijumfa.\nPrema prikazanoj igri i zalaganju na današnjoj utakmici stiče se utisak da će do prve utakmice u prolećnom delu prvenstva koja se igra protiv Radničkog u Nišu 17. Februara ekipa Zvezdana Miloševića biti spremna za borbu za svaki bod u superligaškom karavanu, te je optimizam na stadionu Slavko Maletin Vava iz dana u dan sve veći i veći.\nBačka je danas protiv Proletera nastupila u sledećem sastavu: Jevrić, Varga, Dimitrijević, Ilić, Bjeloš, Dodek, Đorić, Mićić, Luković, Šarac, Švonja,\nU drugom poluvremenu šansu su dobili još: Tasić, Pantić, Zvrko, Rnić, Anđelković, Jovanić, Bajić


Ruski svemirski brod u rekordnom roku stigao do MSS\nArdern: Nikad neću izgovoriti ime napadača iz Krajstčerča |\n► Ruski svemirski brod u rekordnom roku stigao do MSS\nRuski svemirski teretni brod stigao je danas do Međunarodne svemirske stanice u rekordnom vremenu od tri sata i 40 minuta umesto klasičnog puta od dva dana i ranijeg rekorda od pet sati i 39 minuta, saopštila je ruska svemirska agencija Roskosmos.\nSvemirski brod Progres MS-09 posle uspešnog poletanja s kosmodroma Bajkonur u Kazahstanu u 21.51 u ponedeljak uveče, stigao je na Međunarodnu svemirsku stanicu u 1.31 posle ponoći.\n"Dužina leta je trajala tačno tri sata i 40 minuta", navela je ruska agencija i dodala da je to istorijski rekord za brod Progres.\nRuska svemirska industrija doživela je niz neuspeha proteklih godina, među kojima su gubitak svemirskog teretnog broda Progres i neuspelo lansiranje rakete Proton s telekomunikacionim satelitima.\nRusija ostaje vodeća u toj oblasti jer jedina poseduje rakete sposobne da lete do Međunarodne svemirske stanice, koja je projekat 16 zemalja, a najveći deo finansiraju Rusija i SAD.


DESTILERIJA TOK - Vrhunske voćne rakije | Rakija Zlatni Tok\nDestilerija Tok nalazi se u vlasništvu porodice Urošević i poseduje više od pola veka dugu tradiciju proizvodnje vrhunskih voćnih rakija, uz poštovanje najviših standarda kvaliteta i lider je u proizvodnji šljivovih prepečenica.\nU ponudi destilerije Tok trenutno se nalaze tri voćne rakije koji se izrađuju u ograničenim serijama na godišnjem nivou:\nŠljivova prepečenica Tok®\nŠljivova prepečenica Tok® stara 3 godine oslikava svu lepotu i sinergiju cvetnih tonova šljive Čačanska rodna i blagog uticaja tanina hrasta.\nSpecijalna rakija travarica Stom®\nSpecijalna rakija travarica Stom® koja pomera granice kada je reč o kombinaciji šljivove prepečenice i lekovitih trava. Postupkom hladne maceracije, 16 vrsta lekovitog bilja sa planine Goč, sačuvana je svežina i lekovitost onoga što ovaj mikroklimat čini jedinstvenim.\nPrefinjena šljivova prepečenica stara 5 godina Zlatni Tok® koja se u Destileriji Tok pravi u malim serijama od sedamdesetih godina prošlog veka.


12-04-2021 14:27 Ratni izveštaji Jemen Svet Planeta\nHuti bombardovali više saudijskih ciljeva (Foto: Jutjub)\nSaudijska strana, za sada, nije potvrdila ove navode, a iz rafinerije Aramko su, na molbu Rojtersa, da prokomentarišu saopštenje Hutija odgovorili da će to učiniti čim se ukaže prva prilika.\nPredstavnik Hutija Hahija Sarea potvrdio je na svom Tviter nalogu da su na meti napada bili i "osetljivi vojni ciljevi" u gradovima Kamis Mušait i DŽanzan na jugu Saudijske Arabije.\nIz sedišta koalicije koju predvodi Saudijska Arabija saopšteno je da su presreli i uništili šest naoružanih dronova koje su lansirali Huti.\nPredsednik Ukrajine pozvao Putina, 80.000 ruskih vojnika spremno za juriš! Više o tome čitajte OVDE.\nVjosa Osmani i Kurti osmislili pakleni plan protiv Srba\nŠEŠELJ O GEJ BRAKOVIMA: Došli smo u posed teksta Zakona o istopolnim zajednicama, evo šta u njemu piše (VIDEO)


Никола Никодијевић: Пет векова од оснивања Хаване | Socijalistička partija Srbije\nNikola Nikodijević: Pet vekova od osnivanja Havane Beograd\n17 novembra, 2019 u 12:27\nPredsednika Skupštine grada Beograda, Nikolu Nikodijevića i člana Gradskog veća, Fadilja Eminovića primio je juče gradonačelnik Havane, Reinaldo Garsija Sapata. Delegacija Grada Beogada boravi na Kubi povodom obeležavanja 500 godina od osnivana glavnog grada ove države.\nOvaj veliki jubilej za narod Kube i stanovnike glavnog grada je privukao značajan broj najviših gostiju iz celog sveta. Tim povodom na Kubi boravi i bivši predsednik Republike Francuske Fransoa Oland kao i kralj Španije Filipe VI. Svečanosti prisustvuju brojne delegacije, gradonačelnici iz čitavog sveta, kao i čelni ljudi velikih američkih gradova.\nDelegacija grada Beograda izetno je toplo primljena, a duži razgovor sa domaćinom, predsednikom Pokrajinske skupštine Havane, gospodinom Sapatom, trajao je duže nego što je to protokolom predviđeno i izraz je naglašene dobrodošlice i prijateljskog odnosa prema gostima iz Beograda.\nHavana beleži značajan privredni i kulturni rast i ta činjenica privlači investitore i sa istoka i sa zapada. Pored Kine i Rusije, najveće investicije u privredu Kube dolaze iz zemalja Evropske unije.\n– Pismenost stanovištva je veoma visoka u odnosu na sve zemlje Centralne i Južne Amerike, škole su besplatne kao i svi vidovi zdravstvene zaštite. Još uvek niski troškovi radne snage privlače strane invesitore i Kuba beleži rast na tom polju – istakao je Nikodijević i dodao da je ovo je bila prilika da se Beograd predstavi kao partner buduće saradnje, jer brojne su oblasti u kojima može da se podstakne razmena.\nNikodijević je naglasio da je privredni i finansijski centar zemlje upravo Havana i da taj veliki grad, pored turizma, zdravstva i kulture, ima razvijen i jak metalski sektor, što svakako vidimo kao oblast potencijalne saradnje.\n– S obzirom da sa Kubom imamo izvestan deficit u spoljnotrgovinskoj razmeni, postoji i dobra volja domaćina i veliki poslovni prostor da se privredna saradnja uveća i izbalansira – poručio je predsednik Skupštine grada Beograda.\nIako je na Kubi pristutan veliki broj diplomata i zvanica iz čitavog sveta, zastupljenih na najvišem nivou, delegaciji Grada Beograda ukazana je čast i biće primljena kod presednika Republike Kube Miguela Diaza Kanela.


Hoxhaj se susreo sa kongresmenima, SAD podržavaju evroatlantske aspiracije Kosova\nPriština, 12. maj 2017 – Ministar inostranih poslova Kosova, Enver Hoxhaj, sastao se danas sa delegacijom iz Kongresa Sjedinjenih Američkih Država, koji borave u poseti na Kosovu.\nUz zahvalnost za prijateljstvo i veliku podršku koju SAD pružaju Kosovu, Hoxhaj je obavestio kongresmene o napretku zemlje u evroatlantskoj agendi i nepokolebljivoj zapadnoj orijentaciji Kosova.\nMinistar Hoxhaj je govorio o bilateralnim odnosima sa Sjedinjenim Državama i ulozi koju SAD imaju u izgradnji države i jačanju unutrašnjeg i međunarodnog subjektiviteta. Dve strane su razgovarale o američkoj podršci da Kosovo postane deo Partnerstva za mir (PFP) u okviru Severno-atlantske alijanse.\n„Razgovarali smo o prijateljstvu i podršci koju SAD nastavljaju da pružaju Kosovu tokom godina i njenoj ulozi u izgradnji države i jačanju međunarodnog subjektiviteta naše zemlje. Isto tako, razgovarali smo o tome kako da Kosovo postane deo Partnerstva za mir (PFP) i američkoj podršci u ovom pravcu“, rekao je Hoxhaj.\nŠef diplomatije Kosova obavestio je kongresmene o toku normalizacije odnosa između Kosova i Srbije, gde je rekao da je Kosovo posvećena normalizaciji putem dijaloga uz posredovanje međunarodnih partnera.\nIsto tako, Hoxhaj i kongresmeni su razgovarali o najnovijim dešavanjima u regionu i tendenciji Rusije da utiče na Balkanu protivljenjem zapadnih zemalja i ometanjem evroatlantske integracije balkanskih zemalja. Razgovaralo se i o drugim mogućim ne-zapadnim uticajima na Balkanu i borbi protiv terorizma.


NACIONALNI KONVENT O EU: Gde je Srbija u pogledu finansijskog nadzora?\nRadna grupa Nacionalnog konventa o EU za poglavlje 32 - Finansijski nadzor, održala je online sednicu gde se raspravljalo o nedavno objavljenom izveštaju Evropske komisije. Zaključeno je da izveštaj ne sagledava pravo stanje na terenu.\nRadna grupa se usaglasila da uvođenje i razvoj interne revizije sporo napreduje, da kadrovi nisu dovoljno obučeni i nezavisni. Kapaciteti Centralne jedinice za harmonizaciju (CJH) nisu dovoljni da pokriju sve nadležnosti. Terenska istraživanja Topličkog centra za demokratiju pokazuju da je situacija nepovoljna kada je u pitanju uvođenje finansijskog upravljanja i kontrole (FUK) i interne revizije. Tamo gde je uspostavljen rad internih revizora ograničen je nedovoljnim kapacitetima, njihovim statusom ili uplivom politike.\nVažno je obezbediti i nezavisnost u radu internih revizora koji bi trebalo da odgovaraju Skupštini umesto načelniku ili Predsedniku opštine.\nRad Državne revizorske institucije (DRI) je na višem nivou od interne revizije, ali je takođe primetan nedostatak kadrova , naročito za podnošenja prekršajnih i krivičnih prijava i praćenja pokrenutih postupaka. Predloženo je formiranje odeljenja u okviru DRI koje bi bavilo procesuiranjem neregularnosti, prekršajnih i krivičnih prijava i pribavljanjem dokaza kao odgovor na nedostatak kapaciteta ove institucije. Sa druge strane, pohvalno je objavljivanje registra preporuka o izvršenim revizijama na sajtu gde su dostupne sve informacije uključujući i odgovor na preporuke od strane korisnika.\nPoželjno je da se decentralizaciju DRI i CJH kroz uspostavljanje mreže šaltera na lokalu koja bi eventualno bila povezana sa pravobraniocima. Procena je da bi efikasnost praćenja rada i kontrola internih revizora bila veća ukoliko bi se premestila na lokalni nivo.\nOblasti zaštite finansijskih interesa EU i zaštita evra od falsifikovanja u velikoj meri su usklađene sa propisima i praksom EU.\nKoordinatorka Radne grupe za poglavlje 32 – Marijana Radovanović 011/405-27-80\nMenadžerka za komunikacije Nacionalnog konventa o EU – Ivana Lazarević 064/81-57-907


Sin Lepe Brene, Stefan Živojinović, povlači se sa estrade posle 3 godine – Tračara\npiše Tracara.com 25. 05. 2020., 21:17\nSin Lepe Brene, Stefan Živojinović odlučio je da napusti estradu, preneli su danas srpski mediji.\nU izjavi za Blic, mladi pevač koji je karijeru počeo 2017. godine rekao je da nosi lepe uspomene sa muzičke scene, ali i da su se neke druge poslovne ambicije pokrenule u njegovom životu.\n„Odlučio sam da se povučem sa estradne scene i iz javnog života. Ne bih zalazio u to šta se sve desilo u poslednja tri meseca, ali ono što bih voleo da kažem jeste da smatram da je svako od nas mogao da izvuče neku lepu pouku iz svega ovoga,“ rekao je.\n„Tako da sam ja doneo odluku i smatram da je prava. Neke druge poslovne ambicije su se pokrenule, nešto što bih voleo da radim, ali otom–potom. To ću podeliti u nekom kasnijem periodu,“ ispričao je i dodao:\n„Ja mnogo volim taj posao i smatram da smo veoma lepo to radili i uvek smo davali 200 posto sebe. Ali došao je takav neki period i u glavi sam rešio da treba da se bavim nekim drugim stvarima.“\nStefan Živojinović je otkrio i šta ga je podstaklo da donese ovakvu odluku.\n„Nije samo jedna stvar, bilo je uključeno više faktora. Malo me je trglo sve ovo da razmislim. Stvarno mislim da je ovo definitivno. Nosim lepe uspomene i gde god da smo nastupali, davali smo maksimum i ono što je meni najbitnije, uvek smo se trudili da to lepo zvuči i da donesemo muziku na naš način, da prenesemo našu energiju. Tako da, ako mogu da kažem, karijera je bila lepa, kratka i slatka.“\nŽivojinović kaže da bi voleo da se u potpunosti povuče iz medija.\n„Voleo bih da se potpuno povučem iz medija. Smatram da sam uvek imao lepu saradnju sa svim medijima i voleo bih da poštuju moju odluku i moju privatnost. Moram da kažem i da su me u poslednje vreme povezivali s mnogim devojkama, što nije istina, a što sam i ja pričao. Štaviše, trpeo sam takve vesti i lažne naslove, ali sada je to počelo da mi smeta.“\n„Voleo bih da se povučem potpuno i smatram da smo, što se tiče medija, završili na lep način. Pre nego što sam počeo da se bavim javnim poslom, nisam bio toliko u medijima, ali odvede vas život na razne puteve. Bio sam potpuno anoniman, pa i kada sam počeo da pevam niko nije znao ko sam i iz koje porodice potičem, što je meni bilo drago, tako da bih i sada to voleo, a mislim da će se to vremenom desiti.“\nPrethodna vest Da li joj verujete: Manekenka tvrdi da nije imala nijednu plastičnu operaciju\nNaredna vest Severina se odselila od Kojića, iznajmila stan u Beogradu!?


Vremenska prognoza za danas: Sunčano i toplo za ovo doba godine - Zvornicki.ba\nVremenska prognoza za danas: Sunčano i toplo za ovo doba godine\nU Republici Srpskoj i Federaciji BiH /FBiH/ danas će biti sunčano i toplo za ovo doba godine, sa najvišom dnevnom temperaturom vazduha od sedam do 13, na sjeveru oko 16, a na planinama od tri stepena Celzijusova.\nJutro će biti malo do umjereno oblačno, na zapadu pretežno vedro, lokalno moguća prolazna magla oko rijeka i po kotlinama, a minimalna jutarnja temperatura vazduha iznosiće od minus jedan do pet, a na planinama od minus tri stepena Celzijusova.\nTokom dana biće sunčano i toplo za ovo doba godine, uz malu dnevnu oblačnost, saopšteno je iz Republičkog hidrometeorološkog zavoda.\nDuvaće slab do umjeren vjetar, promjenljivog smjera, podaci su Federalnog hidrometeorološkog zavoda.\nTemperatura vazduha izmjerena u 13.00 časova: Bjelašnica minus dva, Čemerno tri, Kalinovik i Han Pijesak pet, Gacko šest, Sokolac sedam, Višegrad i Bileća osam, Trebinje, Rudo i Srebrenica devet, Bijeljina i Zvornik 10, Sarajevo, Tuzla, Mostar, Zenica i Foča 11, Mrkonjić Grad 12, Neum 13, Šipovo 14, Doboj 15, Srbac, Novi Grad i Ribnik 16, Banjaluka 17, te Prijedor i Bihać 18 stepeni Celzijusovih.


Modernizacija svih delova EPS-ovog sistema u cilju unapređenja poslovanja: "Kolubara" rame uz rame sa evropskim kopovima | Najnovije vesti - Srbija danas\n12.09.2018. • 16:38 Srbija Danas\nEPS je započeo modernizaciju RB "Kolubara"\nEPS je započeo modernizaciju RB "Kolubara". Projekat ujednačavanja kvaliteta uglja u EPS-ovom ogranku RB "Kolubara", koji će omogućiti značajne uštede, ulazi u završnu fazu i trebalo bi da bude završen u drugom kvartalu 2019. godine.\nCilj je i da "Kolubara-Metal" bude na tako visoko tehnološki razvijenom nivou, da bude moguće da se u samom EPS-u napravi rotorni bager. Završena je prva faza radova na novom monitoring sistemu koji sa 120 kamera pokriva RB "Kolubaru". Plan je da do kraja 2020. godine u sistemu radi oko 400 kamera, rekao je Milorad Grčić, v. d. direktora JP EPS.\n- Verujem da ćemo sledeće godine imati završen projekat i iz RB "Kolubara" početi da isporučujemo ugalj ujednačenog kvaliteta, što će omogućiti uštede od 10 odsto uglja u termoelektranama i pouzdaniji rad termo blokova. Kasnimo tri decenije za zapadnoevropskim zemljama, ali sada smo na pragu realizacije projekta koji donosi brojne koristi EPS-u - istakao je Grčić.\nHomogenizacija je deo prvog "zelenog projekta" u JP EPS, ukupne vrednosti oko 180 miliona evra. Investicija u sam projekat homogenizacije i upravljanja kvalitetom uglja iznosi 54 miliona evra, zajedno sa izgradnjom nove deponije koja je neophodna za funkcionisanje sistema. Kompanija FAM isporučila je opremu za nove deponijske mašine, a očekuje se da će "Energoprojekt" prevazići unutrašnje probleme i nastaviti sa realizacijom svog dela.\n- Realizovano je 85 odsto projekta koji je jedan od najvažnijih za RB "Kolubara", ali i za proizvodnju električne energije u TENT-u. "Kolubara" će konačno u 2019. biti na najvišem nivou, rame uz rame sa najefikasnijim zapadnoevropskim kopovima – rekao je Grčić.\nU obilasku radova na deponiji i modernizaciji kontrolne sobe u Drobilani bili su i Slobodan Mitrović, izvršni direktor za proizvodnju uglja u JP EPS i Milan Mišković, direktor RB "Kolubara" za proizvodnju uglja, Milan Đorđević i Miodrag Ranković, predsednici sindikata EPS-a i "Kolubare". \n- EPS je započeo modernizaciju RB "Kolubara", a krajnji cilj je da "Kolubara-Metal" bude na visoko tehnološki razvijenom nivou, tako da bude moguće da se u samom EPS-u napravi rotorni bager − rekao je Grčić, prilikom obilaska proizvodnih pogona kolubarine organizacione celine "Metal" i dodao je da "Kolubara-Metal" ima svoje mesto u budućnosti kao najbolja metalska firma u Srbiji i na Balkanu.\n- Ideja nam je da možemo sami, svojom pameću i opremom, da izgradimo kompletan bager "glodar" u nekom narednom periodu. Mislimo da to nije mnogo daleko i da ćemo za oko pet godina moći da se pohvalimo da nam ne treba pomoć sa strane− rekao je Grčić.\nPrvi korak u modernizaciji je nabavka robota za zavarivanje, vrednosti 24 miliona dinara. Reč je o prvom robotu u RB "Kolubara", koji radi na zavarivanju papuča na bageru. Robot čak sedam ili osam puta smanjuje brzinu varenja papuče bagera. Do 30 odsto je smanjeno i vreme koje se potroši za pripremu papuče za varenje. Nedavno je nabavljen i testiran, a sada je već u punoj upotrebi.\nU "Metalu" su istakli i važnost prese koja je jedinstvena u Srbiji zbog mogućnosti savijanja profila od 50 milimetara čeličnog lima. Grčić je najavio plan za modernizaciju "Metala" u narednim godinama i rekao da je u ovaj deo EPS-a nedavno zaposlena mlada devojka, treće plasirana na svetskom takmičenju u zavarivanju u Tokiju.\nGrčić je obišao i novi monitoring centar u RB "Kolubara", koji će biti veoma važan za podizanje bezbednosti u čitavom kolubarskom basenu.\nZavršena je prva faza radova, vrednosti između 45 i 47 miliona dinara, a trenutno 120 kamera pokriva delove RB "Kolubara". Plan je da do kraja 2020. godine u sistemu radi oko 400 kamera, kojima će biti pokriveni svi vitalni delovi "Kolubare", čime se olakšava rad zaposlenima, podiže bezbednost i sprečavaju krađe materijlanih dobara.\n- Investiramo u sve delove sistema, podižemo efikasnost i unapređujemo poslovanje. Deo tog ciklusa je i zapošljavanje mladih stručnjaka, u toku je konkurs za prijem 163 stručnjaka i očekujemo da ćemo dobiti najbolje mlade inženjere koji će nastaviti da doprinose modernizaciji i uvođenju najmodernijih tehnologija – rekao je Grčić.\nRudarski basen "Kolubara" godišnje proizvede oko 30 miliona tona uglja iz kojih se u EPS-ovim elektranama u ogranku TENT proizvede više od polovine srpske struje.\nTagovi: eps, RB, Milorad Grčić, Miodrag Ranković, Milan Đorđević, Milan Mišković, Slobodan Mitrović, Kolubara-Metal, JP EPS


Niška televizija » Proteklog vikenda 7 vozača zadržano u pritvoru\nTagovi: hapšenje, Hronika\nNiška saobraćajna policija je toku proteklog vikenda, u nastavku pojačane kontrole učesnika u saobraćaju, zbog vožnje pod dejstvom alkohola isključila 36 vozača, a 7 vozača je zadržano u trajanju do 12 sati. Zbog prekoračenja dozvoljene brzine kretanja ukupno je sankcionisano 44 vozača. Za učinjene prekršaje iz oblasti Zakona o bezbednosti saobraćaja na putevima ukupno je sankcionisan 231 vozač.\nPolicijska uprava u Nišu apeluje na sve učesnike u saobraćaju da se pridržavaju saobraćajnih propisa i obaveštava da će u narednom periodu biti vršene rigorozne kontrole sa pojačanom kontrolom alkoholisanosti vozača, brziom kretanja i propuštanje pešaka na obeleženim pešačkim prelazima.\nNišlijka uhapšena zbog prevare više od 200 dece\nJedna osoba poginula u saobraćajnoj nesreći kod Aleksinca


10. 04. 2014. TanjugKomentari (0)\nMatić: Nema preokreta u istrazi o ubistvu Dade Vujasinović\nPredsednik Komisije za istraživanje ubistva novinara Veran Matić rekao je danas da dosad prikupljeni dokazi nisu dovoljni za preokret u istrazi o ubistvu novinarke Radislave Dade Vujasinović i istakao da se mnogo očekuje od superveštačenja koje će uraditi Nacionalni forenzički insitut iz Haga.\nGovoreći o nerasvetljenoj smrti Dade Vujasinović pre 20 godina, on je za TV B92 rekao da se treba "vratiti na početak i raditi od početka", zato će biti "veoma važno ono što dobijemo od holandskih stručnjaka, taj dokument treba da da pravce za buduću istragu i rad kad je reč i o tužilaštvu i o policiji".\nMatić je podsetio da je nekoliko institucija u inostranstvu odbilo saradnju pre nego što je Nacionalni forenzički insitut iz Haga potvrdio da može da uradi superveštačenje ubistva u balističkom i sudskomedicinskom delu.\nOni treba da daju "rezultate veštačenja i balističara, sveukupni pregled svega što je urađeno, i da izvuku zaključke o tome šta se zaista dogodilo" (8. aprila 1994, kad je novinarka magazina "Duga" Dada Vujasinović ubijena u svom stanu u Beogradu).\n"Uporedo treba da budu saslušani i ključni svedoci", rekao je Matić i dodao da je porodica pre nekoliko godina tužilaštvu dostavila spisak osoba koje se mogu dovesti u vezu sa ubistvom, ali da ih tužilaštvo dosad nije saslušalo.\nPovodom ubistva vlasnika "Dnevnog telegrafa" Slavka Ćuruvije,11. aprila 1999, Matić je rekao da se Komisija i dalje bavi slučajem, ali se ne meša u tužilački posao otkako su ove godine počele istražne radnje i privedeni prvi osumnjičeni.\nOn je najavio da će članovi Komisije u završnom izveštaju dati "popis svih opstrukcija koje smo mogli da vidimo i da ih naslutimo".\nOcenjujući da Komisija ima izuzetnu saradnju sa Bezbednosno informativnom agencijom, on je dodao da nije zadovoljan dosadašnjom saradnjom sa Vojno bezbednosnom agencijom.\n"Čekamo da nova vlada imenuje novog direktora agencije i celog tog sektora, da počnemo ozbiljne razgovore oko toga na koji način ćemo dalje sarađivati. To se naročito odnosi na bombardovanje Beograda i ubistvo zaposlenih u RTS (1999)", rekao je Matić.\nNa pitanje da li je formiranje Komisije "omogućilo Aleksandru Vučiću da napravi otklon za svoje političke greške", on je rekao da njihova uloga nema nikakve veze s tim, ali da povremeno koriste njegov uticaj i poziciju.\nGovoreći o napadima na novinare, on je ocenio da je "pitanje bezbednosti zaista dramatično".\nDadi u čast, društvu na savest\nKecman: Nastavlja se rad dok se ne reše sva ubistva novinara\nOdobren je novac za superveštačenje o smrti novinarke Dade Vujasinović\nNUNS: 20 godina od ubistva novinarke Dade Vujasinovic\nReporteri bez granica: rasvetliti ubistvo Dade Vujasinović


Kuman: "Gvardioli će nedostajati igrač kao Mesi" - Sportske.net\nKuman: "Gvardioli će nedostajati igrač kao Mesi"\nLegendarni holandski reprezentativac, koji trenutno obavčja posao trenera Fejenorda, ocenio da je pitanje kako će se Pepe Gvardiola snaći u Bajernu iz Minhena, gde pored sebe neće imati igrača kao što je Lionel Mesi.\nNapadači kao što su Arjen Roben i Frank Riberi odigrali su ključnu ulogu u redovima šampiona Bundeslige u poslednjih nekoliko sezona, ali Ronald Kuman smatra da oni nisu na istom nivou kao Mesi i da je jedva čeka da vidi kako će Gvardiola proći bez Medija, sa kojim je igrao u Barseloni.\n"U Barseloni, Pep je imao Mesija, koji je jednim potezom mogao da reši utakmicu. Po mom mišljenju, Bajern nema takvog igrača", rekao je Kuman za holandske medije.\nIpak, Kuman i dalje smatra da Bavarci imaju kvalitet, čak i bez igrača kao što je Mesi.\n"Nasledio je sjajan tim. Bajern je u mogućnosti da dovede neverovatne igrače kao što je Mario Gece", rekao je Kuman.\nKuman je igrao sa Gvardiolom u Bareseloni od 1990. do 1995. godine, a uspeh njegovog bivšeg saigrača kao trenera za njega nije iznenadjenje.\n"Jedino logično je bilo da postane trener... Imao je fantastične kvalitete kao fudbaler, imao je izvanrednu viziju, bio je pravi timski igrač i uvek je razmišljao o taktici", zaključio je Kuman.


Koncertom tradicionalne iranske muzike u Sarajevu otvoreni Dani kulture Irana – dijalogin.tv\nKoncertom tradicionalne iranske muzike u Sarajevu otvoreni Dani kulture Irana\nTaj znameniti kulturni događaj okupio je u Vijećnici brojne građane, predstavnike društvenog, političkog i kulturnog života u BiH, kao i diplomatskog kora u našoj zemlji.\nKonzul za kulturu Ambasade Islamske Republike Iran u BiH Ali Ameri istakao je da je Iranski kulturni centar u okviru obilježavanja 39. godišnjice pobjede Islamske revolucije i ove godine organizirao bogat program Dana kulture Irana u saradnji sa Federalnim ministarstvom kulture i sporta.\n– Potrudili smo se da ove godine predstavimo kulturu i umjetnost drevnog grada Tabriza, jednog od najstarijih gradova Irana, koji je proglašen gradom kulture i turizma za 2018. godinu upravo zbog kulturnih i historijskih obilježja – kazao je.\nAmbasador Islamske Republike Iran u BiH Mahmoud Heidari naglasio je da se ceremonija “Dani kulture Irana” smatra vrijedim kulturnim događajem te da se održava uoči Nacionalnog dana Islamske Republike Iran koji je podsjetnik 39. godišnjice pobjede Islamske revolucije.\n– Iako su mnoge sličnosti na polju kulture, umjetnosti, običaja, tradicije te vjerske i ljuske vrijednosti zbližile plemenite narode Irana i BiH, još uvijek stoji dug put do ostvarenja željenog nivoa međusobnog poznavanja naroda dvije zemlje – kazao je ambasador.\nNaglasio je spremnost relevantnih institucija Islamske Republike Iran za potpunu sradanju u održavanju kulturnih manifestacija BiH u Teheranu i drugim gradovima Irana te izrazio nadu da će takvi kulturni i umjetnički događaji ne samo doprinijeti unaprjeđenju odnosa naroda dvije zemlje na tom polju, već da će stvoriti pretpostavke za povećanje političke i privredne razmjene.\nMinistar civilnih poslova BiH Adil Osmanović izrazio je zadovoljstvo zbog održavanja te manifestacije te umjetnicima zaželio dobrodošlicu iz historijskog grada Tabriza koji će predstaviti umjetnost Irana narodu BiH.\nTakođer je čestitao upravi grada Tabiza na izboru za glavni grad turizma 2018. godine te naglasio da taj izuzetan grad sa svojim tepisima, hamamima, čajdžincama i ljubavi prema muzici obiluje bogatim kulturnim naslijeđem.\n– Između Tabriza i Sarajeva postoji veliki potencijal za saradnju u različitim sektorima, a posebno u oblasti kulture – naglasio je Osmanović.\nTakođer je istakao da organiziranjem kulturnih programa, aktivnim sudjelovanjem u raznim manifestacijama, doniranjem knjiga bibliotekama širom BiH te gostovanjem umjetnika i naučnih radnika, Ambasada Irana i Iranski kulturni centar na najbolji način predstavljaju kulturna dostignuća Irana i grade mostove kulturnog povezivanja i saradnje između BiH i Irana.\nPored koncerta muzičke grupe “Mani” koja njeguje tradicionalnu iransku muziku, posjetitelji su večeras mogli pogledati i izložbu iranskog drvoreza umjetnika Omida Šejhbagloa, zatim izložbu kaligrafskih radova Sejeda Abulkasima Beheštije te minijatura Rahima Čarhia.


Kompletna istraživanja kompanije Tesla Motors juče su postala „open source“. Njihovi patenti su za dobro razvoja komercijalnih električnih automobila dostupni svima koji su zainteresovani za dalja istraživanja i proizvodnju.\nElon Musk, izvršni direktor kompanije, juče je na svom blogu napisao da je Tesla Motors stvoren da ubrza napredak održivog transporta. Ukoliko bi sami nastavili da prave električne automobile, a zadržali zabranu korišćenja intelektualne svojine kako bi sprečili druge da koriste ta znanja, radili bi suprotno svojim principima. Elon Musk je dodao da Tesla Motors neće tužiti nikog ko u dobroj nameri bude koristio njihovu tehnologiju.\nKada se jedna tehnologija brzo razvija, patenti su u izvesnom smislu prepreka u progresu. Musk smatra da pozicija lidera u svetu tehnologije ne podrazumeva patentiranje, koje je samo zaštita od direktne i agresivne konkurencije, nego sposobnost kompanije da privuče i motiviše što veći broj najtalentovanijih inženjera u svetu.\nOtvarajući Tesla patente za javnost, proizvođači čuvenih „modela S“ i „modela X“ se nadaju da će dati podstrek industriji električnih automobila, gde danas ne vide svoju konkurenciju. Želeli bi da ta grana industrije postane uspešnija i da zajedno doprinesu dolasku nove ere - vladavine automobila bez štetne emisije gasova.\nPlanovi Tesla Motorsa su dugoročni. Potpuno sigurni u svoje liderske pozicije na tom polju, oni u podsticanju proizvodenje elektro-automobila vide moćno oružje za potiskivanje dominacije benzinaca.


Trenutno samo koristi od NATO-a | TV KANAL 9 NOVI SAD\nNaslovna EMISIJE Trenutno samo koristi od NATO-a\nTrenutno samo koristi od NATO-a\nVIDEO K9: Zakon o potvrđivanju Sporazuma između Srbije i NATO-a, koji je u petak popisao predsednik Tomislav Nikolić izazvao je brojne komentare, pa i proteste u javnosti. Polemike oko ovog potpisivanja su suvišne, rekao je prof dr Zoran Dragišić sa beogradskog Fakulteta bezbednosti u emisiji Press presek, s obzirom da je u pitanju običan tehnički sporazum proistekao iz strateškog opredeljenja Srbije za saradnju sa ovim vojnim savezom.\nZakon o potvrđivanju sporazuma između Srbije i NATO-a, koji je u petak popisao predsednik Srbije, proistekao je iz programa Partnerstvo za mir, podsetio je Dragišić koji je dodao da bi bilo bi čudno da ga Nikolić nije potpisao.\n“Proistekao je, dakle, iz našeg strateškog opredeljenja koje imamo, praktično, od 2006. godine. Ne treba zaboraviti da je SR Jugoslavija, odnosno, SCG, već posle 2000. godine pristupila programu Partnerstvo za mir i da smo mi već dugo povezani sa NATO alijansom kroz taj sporazum”, podsetio je Dragišić.\nU pitanju je običan, tehnički sporazum i nije jasno zašto je izazvao toliko polemike u javnosti, naročito u redovima desno orijentisanih partija, rekao je Dragišić. On je podsetio da Srbija kroz potpisani IPAP sporazum od pre godinu dana ima najveći mogući stepen saradnje sa NATO-om koji može da ima jedna država koja nije članica ove alijanse.\n“Ali, opet napominjem, u tom IPAP-u, u preambuli stoji da Srbija neće tražiti članstvo u NATO-u i da nema aspiracije da postane njegova punopravna članica. Dakle, ja ne znam kome pozicija Srbije u ovom trenutku nije jasna”, rekao je Dragišić.\nOd saradnje sa NATO-om Srbija za sada ima samo koristi, pre svega zbog njihove prisutnosti i zaštite naših građana i imovine na Kosovu, naveo je Dragišić. Na kraju, postoji čitav niz uslova koje pre ulaska u NATO mora da ispuni zemlja koja želi da postane članica ovog vojnog saveza.\nA takva želja, zaključio je Dragišić, za sada ne postoji ni u našem političkom vrhu, niti među političkim stranka, a ni među građanima Srbije.\nPrethodni tekstSindikati traže povećanje minimalne cene rada\nSledeći tekstBoks se vraća – počinje Prva liga Srbije


OSM Televizija - Neredi u Francuskoj: Kamenice, suzavac, vodeni topovi\nNeredi u Francuskoj: Kamenice, suzavac, vodeni topovi\nPariska policija ispalila je suzavac i vodene topove kako bi rastjerala demonstrante koji su, gnjevni zbog veće cijene goriva, pokušali da dođu do Јelisejskih polja.\nGrađani su nezadovoljni i ekonomskom politikom predsjednika Emanuela Makrona.\nUprava policije je saopštila da je jedna osoba jutros uhapšena na Јelisejskih poljima i da su među okupljenim demonstantima uočene "rizične grupe", prenosi "Figaro".\nIncidenti su, navodi policija, vezani za prisustvo, u pročelju kolone, "stotina članova ultradesnice koji uznemiravaju snage reda".\nFrancuski mediji prenose da su demonstranti gađali policajce kamenjem, a primjećuju da među demonstrantima ima i posebno opremljenih, sa zaštitnim naočarima.\nNekoliko stotina demonstranata krenulo je jutros ka Јelisejskim poljima gdje su se suočili s jakim policijskim snagama, raspoređenim kako bi ih spriječile da dopru do obližnje predsjedničke palate.\nNeki demonstranti pjevaju nacionalnu himnu, dok drugi nose transparente s pozivima Makrona da podnese ostavku.\nBezbjednosne snage su bile zabrinute da bi krajnje ljevičarski i krajnje desničarski ekstremisti mogli da se infiltriraju među demonstrante, kao i pripadnici bandi iz predgrađa i takozvani "blek-bloks" - ekstremističke protestne snage.\nU Parizu su danas počeli novi protesti zbog povećanja cijena goriva koje demonstranti u žutim prslucima nazivaju "drugim činom" demonstracija održanih prije nedelju dana, a francuske vlasti su rasporedile 3.000 pripadnika bezbjednosnih snaga kako bi spriječile eventualne nerede.\nProtesti, nastali iz nezadovoljstva izraženog tokom oktobra na društvenim mrežama zbog povećanja cijena goriva, i dalje potresaju Francusku, a prije nedjelju dana u protestnim akcijama povrijeđene su stotine ljudi, dok su dvije osobe ubijene.\nNajavljeno je da će predsjednik Francuske, kao odgovor, u utorak odrediti ciljeve na polju ekološke tranzicije i objelodaniti mjere s tim u vezi.\nJoš iz iste kategorije: « Sančez zaprijetio Britaniji vetom Kijev prekršio međunarodno pravo, nedvosmislena provokacija »